**ส่วนที่ ๒**

**ยุทธศาสตร์การพัฒนาองค์กรปกครองส่วนท้องถิ่น**

**๑. ความสัมพันธ์ระหว่างแผนพัฒนาระดับมหภาค**

**๑.๑ แผนยุทธศาสตร์ชาติ ๒๐ ปี (พ.ศ. ๒๕๖๑ – ๒๕๘๐)**

โดยที่รัฐธรรมนูญแห่งราชอาณาจักรไทย มาตรา ๖๕ กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่างๆให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว โดยให้เป็นไปตามที่กำหนดในกฎหมายว่าด้วยการจัดทำยุทธศาสตร์ชาติ และต่อมาได้มีการตราพระราชบัญญัติการจัดทำยุทธศาสตร์ชาติ พ.ศ. ๒๕๖๐ มีผลบังคับใช้เมื่อวันที่ ๑ สิงหาคม ๒๕๖๐ โดยกำหนดให้มีการแต่งตั้งคณะกรรมการยุทธศาสตร์ชาติ เพื่อรับผิดชอบในการจัดทำร่างยุทธศาสตร์ชาติ กำหนดวิธีการการมีส่วนร่วมของประชาชนในการจัดทำร่างยุทธศาสตร์ชาติ ในการติดตาม การตรวจสอบ และการประเมินผล รวมทั้งกำหนดมาตรการส่งเสริมและสนับสนุนให้ประชาชนทุกภาคส่วนดำเนินการให้สอดคล้องกับยุทธศาสตร์ชาติ

เพื่อให้เป็นไปตามที่กำหนดในพระราชบัญญัติการจัดทำ ยุทธศาสตร์ชาติ พ.ศ. ๒๕๖๐คณะกรรมการยุทธศาสตร์ชาติได้แต่งตั้งคณะกรรมการจัดทำยุทธศาสตร์ชาติด้านต่างๆ รวม ๖ คณะอันประกอบด้วย คณะกรรมการจัดทำยุทธศาสตร์ชาติด้านความมั่นคง คณะกรรมการจัดทำยุทธศาสตร์ชาติด้านการสร้างความสามารถในการแข่งขัน คณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ คณะกรรมการจัดทำยุทธศาสตร์ชาติด้านการสร้างโอกาสและความเสมอภาคทางสังคม คณะกรรมการจัดทำยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และคณะกรรมการจัดทำยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ เพื่อรับผิดชอบในการดำเนินการจัดทำร่างยุทธศาสตร์ชาติให้เป็นไปตามหลักเกณฑ์ วิธีการ และเงื่อนไขที่กำหนด ตลอดจนได้จัดให้มีการรับฟังความคิดเห็นของประชาชนและหน่วยงานของรัฐที่เกี่ยวข้องอย่างกว้างขวางเพื่อประกอบการพิจารณาจัดทำร่างยุทธศาสตร์ชาติตามที่กฎหมายกำหนดแล้ว

ยุทธศาสตร์ชาติ ๒๐ ปี (พ.ศ. ๒๕๖๑-๒๕๘๐) เป็นยุทธศาสตร์ชาติฉบับแรกของประเทศไทยตามรัฐธรรมนูญแห่งราชอาณาจักรไทย ซึ่งจะต้องนำไปสู่การปฏิบัติเพื่อให้ประเทศไทยบรรลุวิสัยทัศน์“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” ภายในช่วงเวลาดังกล่าว เพื่อความสุขของคนไทยทุกคน

**สถานการณ์ แนวโน้ม วิสัยทัศน์ และเป้าหมายในการพัฒนาประเทศ**

**๑. บทนำ**

การพัฒนาประเทศไทยนับตั้งแต่แผนพัฒนาเศรษฐกิจและสังคมแห่งชาติ ฉบับที่ ๑ เป็นต้นมาได้ส่งผลให้ประเทศมีการพัฒนาในทุกมิติ ทั้งในด้านเศรษฐกิจที่ประเทศไทยได้รับการยกระดับเป็นประเทศในกลุ่มบนของกลุ่มประเทศระดับรายได้ปานกลาง ในด้านสังคมที่มีการพัฒนาคุณภาพชีวิตของประชาชนส่งผลให้ประเทศไทยหลุดพ้นจากการเป็นประเทศยากจน และในด้านสิ่งแวดล้อมที่ประเทศไทยมีข้อได้เปรียบในความหลากหลายเชิงนิเวศ อย่างไรก็ตาม ประเทศไทยยังมีความท้าทายต่อการพัฒนาที่สำคัญ อาทิ อัตราการขยายตัวทางเศรษฐกิจในปี ๒๕๖๐ ที่ร้อยละ ๓.๙ ถือว่าอยู่ในระดับต่ำกว่าศักยภาพ เมื่อเทียบกับร้อยละ ๖.๐ ต่อปีในช่วงเวลาเกือบ ๖ ทศวรรษที่ผ่านมา โดยมีสาเหตุหลักจากการชะลอตัวของการลงทุนภายในประเทศและสถานการณ์เศรษฐกิจโลกที่ยังไม่ฟื้นตัวได้เต็มที่โครงสร้างเศรษฐกิจไทยที่ยังไม่สามารถขับเคลื่อนด้วยนวัตกรรมได้อย่างเต็มประสิทธิภาพภาคบริการและภาคเกษตรมีผลิตภาพการผลิตในระดับต่ำ ขาดการนำเทคโนโลยีเข้ามาเพิ่มประสิทธิภาพในการผลิต ประกอบกับแรงงานไทยยังมีปัญหาเรื่องคุณภาพและสมรรถนะที่ไม่สอดคล้องกับความต้องการในการขับเคลื่อนการพัฒนาของประเทศ

นอกจากนั้น ศักยภาพและคุณภาพของประชากรไทยทุกช่วงวัยยังคงเป็นปัจจัยท้าทายสำคัญต่อการพัฒนาประเทศ แม้ว่าการเข้าถึงระบบบริการสาธารณะ การศึกษา บริการสาธารณสุข โครงสร้างพื้นฐานต่างๆ และการคุ้มครองทางสังคมอื่น ๆ ของคนไทยมีความครอบคลุมเพิ่มมากขึ้น แต่ยังคงมีปัญหาเรื่องคุณภาพการให้บริการที่มีมาตรฐานแตกต่างกันระหว่างพื้นที่ ซึ่งเป็นหนึ่งในสาเหตุหลักที่ทำให้ประเทศไทยยังคงมีปัญหาความเหลื่อมล้ำในหลายมิติ ขณะที่ปัญหาด้านความยากจนยังคงเป็นประเด็นท้าทายในการยกระดับการพัฒนาประเทศให้ประชาชนมีรายได้สูงขึ้นและแก้ปัญหาความเหลื่อมล้ำอย่างยั่งยืน ขณะเดียวกันการวางกลยุทธ์ระยะยาวในการฟื้นฟู การใช้ และการรักษาทรัพยากรอย่างบูรณาการเพื่อการพัฒนาประเทศที่ผ่านมายังขาดความชัดเจน ส่งผลให้ทรัพยากรธรรมชาติและสิ่งแวดล้อมของประเทศยังมีปัญหาการใช้อย่างสิ้นเปลืองและเสื่อมโทรมลงอย่างรวดเร็ว

ทั้งนี้ ปัญหาดังกล่าวข้างต้นมีสาเหตุส่วนหนึ่งมาจากประสิทธิภาพการบริหารจัดการภาครัฐ การพัฒนาประเทศขาดความต่อเนื่องและความยืดหยุ่นในการตอบสนองต่อความต้องการและปัญหาของประชาชน ขณะที่ความมั่นคงภายในประเทศยังมีหลายประเด็นที่ต้องเสริมสร้างให้เกิดความเข้มแข็ง ลดความขัดแย้งทางความคิดและอุดมการณ์ที่มีรากฐานมาจากความเหลื่อมล้ำ ความไม่เสมอภาค การขาดความเชื่อมั่นในกระบวนการยุติธรรม และปัญหาการขาดเสถียรภาพทางการเมืองตลอดจนส่งเสริมคนในชาติให้ยึดมั่นสถาบันหลักเป็นศูนย์รวมจิตใจให้เกิดความรักและความสามัคคี

ในขณะเดียวกัน การเปลี่ยนแปลงโครงสร้างประชากรที่มีสัดส่วนประชากรวัยแรงงานและวัยเด็กที่ลดลงและประชากรสูงอายุที่เพิ่มขึ้นอย่างต่อเนื่อง จะเป็นปัจจัยเสี่ยงสำคัญที่จะทำให้การพัฒนาประเทศในมิติต่าง ๆ มีความท้าทายมากขึ้น ทั้งในส่วนของเสถียรภาพทางการเงินการคลังของประเทศในการจัดสวัสดิการเพื่อดูแลผู้สูงอายุที่เพิ่มสูงขึ้น การลงทุนและการออม การเจริญเติบโตทางเศรษฐกิจของประเทศ ความมั่นคงทางสังคม การบริหารจัดการทรัพยากรธรรมชาติอย่างยั่งยืนซึ่งจะเป็นประเด็นท้าทายต่อการขับเคลื่อนประเทศไปสู่การเป็นประเทศพัฒนาแล้ว

**๒. ปัจจัยและแนวโน้มที่คาดว่าจะส่งผลต่อการพัฒนาประเทศ**

แม้ว่าประเทศไทยจะมีตำแหน่งที่ตั้งที่สามารถเป็นศูนย์กลางในการเชื่อมโยงในภูมิภาคและเป็นประตูสู่เอเชีย แต่การที่มีอาณาเขตติดกับประเทศเพื่อนบ้านหลายประเทศ ทำให้ปัญหาด้านเขตแดนกับประเทศเพื่อนบ้านยังคงเป็นความท้าทายด้านความมั่นคงในอนาคต นอกจากนี้ ประเทศไทยยังคงต้องให้ความสำคัญกับปัญหาด้านความมั่นคงอื่น ๆ ที่มีความซับซ้อน ละเอียดอ่อน และมีความเชื่อมโยงกันหลายมิติ ที่อาจเป็นประเด็นท้าทายต่อการสร้างบรรยากาศความไว้วางใจระหว่างรัฐกับประชาชนและระหว่างประชาชนกับประชาชน ซึ่งรวมถึงการสร้างความสามัคคีของคนในชาติที่จะนำไปสู่การแก้ปัญหาความขัดแย้งระหว่างกลุ่มประชากรไทยที่มีแนวคิดและความเชื่อที่แตกต่างกันอย่างยั่งยืนนอกจากนี้ การขยายอิทธิพลและการเพิ่มบทบาทของประเทศมหาอำนาจ ที่อาจก่อให้เกิดการเปลี่ยนแปลงไปสู่ระบบหลายขั้วอำนาจ หรือเกิดการย้ายขั้วอำนาจทางเศรษฐกิจ ซึ่งอาจส่งผลกระทบต่อเสถียรภาพทางเศรษฐกิจของประเทศในอนาคต ขณะที่องค์กรที่ไม่ใช่รัฐ อาทิ องค์การระหว่างประเทศ และบรรษัทข้ามชาติ จะมีบทบาทมากขึ้นในการกำหนดกฎ ระเบียบ ทิศทางความสัมพันธ์และมาตรฐานสากลต่างๆ ทั้งในด้านความมั่นคง และเศรษฐกิจ รวมทั้งการรวมกลุ่มเศรษฐกิจและการเปิดเสรีในภูมิภาคที่นำไปสู่ความเชื่อมโยงในทุกระบบ อาจก่อให้เกิดความเสี่ยงด้านอาชญากรรมข้ามชาติและเศรษฐกิจนอกระบบ รวมทั้งปัญหายาเสพติด การค้ามนุษย์ และการลักลอบเข้าเมือง

ในทางกลับกัน ความเปลี่ยนแปลงจากโลกาภิวัตน์และความก้าวหน้าทางวิทยาศาสตร์และเทคโนโลยีที่ได้รับการพัฒนาอย่างก้าวกระโดดจะก่อให้เกิดนวัตกรรมอย่างพลิกผัน อาทิ เทคโนโลยีปัญญาประดิษฐ์ อินเทอร์เน็ตในทุกสิ่ง การวิเคราะห์ข้อมูลขนาดใหญ่ หุ่นยนต์และโดรน เทคโนโลยีพันธุกรรมสมัยใหม่ และเทคโนโลยีทางการเงิน ซึ่งตัวอย่างแนวโน้มการพัฒนาเทคโนโลยีอย่างก้าวกระโดดเหล่านี้ คาดว่าจะเป็นปัจจัยสนับสนุนหลักที่ช่วยทำให้เศรษฐกิจโลกและเศรษฐกิจไทยมีแนวโน้มที่จะกลับมาขยายตัวได้เข้มแข็งขึ้น แนวโน้มสำคัญที่จำเป็นต้องมีการติดตามอย่างใกล้ชิด อาทิการรวมกลุ่มทางการค้าและการลงทุนที่จะมีความหลากหลายเพิ่มมากขึ้น การแข่งขันที่คาดว่าจะรุนแรงขึ้นในการเพิ่มผลิตภาพและสร้างความหลากหลายของสินค้าและบริการที่ตอบโจทย์รูปแบบชีวิตใหม่ๆ

นอกจากนั้น ประเทศไทยคาดว่าจะเข้าสู่การเป็นสังคมสูงวัยระดับสุดยอดในปี ๒๕๗๔จะก่อให้เกิดโอกาสใหม่ๆ ในการตอบสนองความต้องการของกลุ่มผู้บริโภคสูงอายุที่จะมีสัดส่วนเพิ่มขึ้นอย่างต่อเนื่อง รวมทั้งการคาดการณ์ว่าครอบครัวไทยจะมีขนาดเล็กลงและมีรูปแบบที่หลากหลายมากขึ้นประชากรในประเทศไทยจะมีช่วงอายุที่แตกต่างกันและจะมีกลุ่มคนช่วงอายุใหม่ๆ เพิ่มขึ้น ซึ่งจะส่งผลต่อทัศนคติและพฤติกรรมที่แตกต่างกัน ดังนั้น การเตรียมความพร้อมของประชากรให้มีคุณภาพและการนำเทคโนโลยีที่เหมาะสมมาใช้ในการผลิตและการบริการของประเทศจะเป็นความท้าทายสำคัญในระยะต่อไป

ในขณะเดียวกัน โครงสร้างประชากรที่เข้าสู่สังคมสูงวัย อาจทำให้เกิดความต้องการแรงงานต่างชาติเพิ่มมากขึ้นเพื่อทดแทนจำนวนแรงงานไทยที่ลดลง ซึ่งปัจจัยด้านการเปิดเสรีในภูมิภาคและความก้าวหน้าของการพัฒนาระบบคมนาคมขนส่งในภูมิภาคจะทำให้การเคลื่อนย้ายแรงงานและการย้ายถิ่นมีความสะดวกมากขึ้น และเป็นปัจจัยสำคัญที่จะทำให้เกิดการเคลื่อนย้ายประชากรเข้าออกประเทศเพิ่มมากขึ้น โดยเฉพาะในกลุ่มประชากรที่มีศักยภาพซึ่งมีแนวโน้มในการเคลื่อนย้ายไปเรียนหรือทำงานในทั่วทุกมุมโลกสูงขึ้น ทั้งนี้ การย้ายถิ่นส่วนใหญ่มีวัตถุประสงค์เพื่อแสวงหาโอกาสทางเศรษฐกิจที่ดีขึ้น จึงอาจจะเป็นไปได้ที่ประเทศไทยจะยังคงเป็นประเทศผู้รับของประชากรจากประเทศเพื่อนบ้านขณะที่ประชากรไทยโดยเฉพาะแรงงานทักษะอาจมีแรงจูงใจในการย้ายถิ่นไปยังประเทศที่มีระดับการพัฒนาที่ดีกว่า อาจทำให้การแย่งชิงแรงงานมีความรุนแรงมากขึ้น ซึ่งจะยิ่งทำให้เกิดความเสี่ยงต่อการเจริญเติบโตทางเศรษฐกิจและการเปลี่ยนแปลงของบริบทสังคมไทย

นอกจากนี้ ผลกระทบจากการเปลี่ยนแปลงสภาพภูมิอากาศคาดว่าจะมีความรุนแรงมากขึ้นทั้งในเชิงความผันผวน ความถี่ และขอบเขตที่กว้างขวางมากขึ้น ซึ่งจะสร้างความเสียหายต่อชีวิตและทรัพย์สิน ระบบโครงสร้างพื้นฐานที่จำเป็น ตลอดจนระบบผลิตทางการเกษตรที่สัมพันธ์ต่อเนื่องกับความมั่นคงด้านอาหารและน้ำ ขณะที่ระบบนิเวศต่างๆ มีแนวโน้มเสื่อมโทรมลง และมีความเป็นไปได้ค่อนข้างสูงในการสูญเสียความสามารถในการรองรับความต้องการของมนุษย์ได้อย่างมีประสิทธิภาพอย่างไรก็ดี ระดับความรุนแรงของผลกระทบอันเกิดจากการเปลี่ยนแปลงภูมิอากาศโลกและความเสื่อมโทรมของระบบนิเวศต่าง ๆ ดังกล่าวที่แต่ละประเทศจะต้องเผชิญจะมีความแตกต่างกัน ทำให้การเป็นสังคมสีเขียวการรักษาและบริหารจัดการทรัพยากรธรรมชาติและสิ่งแวดล้อมอย่างบูรณาการจะได้รับความสำคัญและความสนใจจากนานาประเทศรวมทั้งประเทศไทยเพิ่มมากขึ้น พลังงานทดแทนและพลังงานทางเลือกรวมถึงการสร้างสมดุลความมั่นคงด้านพลังงานและอาหารมีแนวโน้มที่จะมีความสำคัญเพิ่มมากขึ้นกฎระเบียบและข้อตกลงด้านสิ่งแวดล้อมจะมีความเข้มข้นและเข้มงวดขึ้น โดยกรอบการพัฒนาตามข้อตกลงระหว่างประเทศต่างๆ ที่สำคัญ เช่น เป้าหมายการพัฒนาที่ยั่งยืน และบันทึกความตกลงปารีสจะได้รับการนำไปปฏิบัติอย่างจริงจังมากยิ่งขึ้น

แนวโน้มเหล่านี้จะก่อให้เกิดความท้าทายต่อการพัฒนาประเทศในหลายมิติ ทั้งในส่วนของการจ้างงานและอาชีพ สาขาการผลิตและบริการใหม่ๆ ความมั่นคงของประเทศอันเกิดจากภัยคุกคามและความเสี่ยงด้านอื่นๆ ที่ซับซ้อนขึ้น อาชญากรรมไซเบอร์ รูปแบบการก่อสงครามที่ใช้เทคโนโลยี

เป็นเครื่องมือ การเคลื่อนย้ายอย่างเสรีและรวดเร็วของผู้คน เงินทุน ข้อมูลข่าวสาร องค์ความรู้ เทคโนโลยีและสินค้าและบริการ การปรับตัวต่อการเปลี่ยนแปลงสภาพภูมิอากาศที่รวดเร็วและคาดการณ์ได้ยากการเกิดขึ้นของโรคระบาด และโรคอุบัติใหม่ที่จะส่งผลให้การเฝ้าระวังด้านการสาธารณสุขในประเทศมีความสำคัญมากขึ้น อาจนำไปสู่ปัญหาความเหลื่อมล้ำที่ทวีความรุนแรงมากขึ้นได้ หากไม่มีมาตรการที่มีประสิทธิภาพในการป้องกันและรองรับผลกระทบต่างๆ ที่คาดว่าจะเกิดขึ้น ซึ่งรวมถึงการเตรียมความพร้อมเพื่อรองรับการเปลี่ยนแปลงทางเทคโนโลยีและนวัตกรรมแบบพลิกผันที่จะเกิดขึ้นอย่างรวดเร็วโดยเฉพาะอย่างยิ่งหากการเข้าถึงเทคโนโลยี โครงสร้างพื้นฐาน และองค์ความรู้สมัยใหม่มีระดับความแตกต่างกันระหว่างกลุ่มประชากรต่างๆ โดยการเปลี่ยนแปลงทางเทคโนโลยีและนวัตกรรมดังกล่าวจะส่งผลต่อทั้งการจ้างงานและอาชีพที่จะมีรูปแบบและลักษณะงานที่เปลี่ยนไป มีความต้องการแรงงานที่มีสมรรถนะสูงเพิ่มมากขึ้น หลายอาชีพอาจหายไปจากตลาดงานในปัจจุบันและบางอาชีพจะถูกทดแทนด้วยระบบอัตโนมัติโดยเฉพาะอาชีพที่ต้องการทักษะระดับต่ำ ก่อให้เกิดความเสี่ยงต่อความมั่นคงและคุณภาพชีวิตของประชาชนที่ปรับตัวไม่ทันหรือขาดความรู้และทักษะที่ทันกับยุคสมัยที่เปลี่ยนแปลงไปกระแสโลกาภิวัตน์ที่จะทำให้เกิดการพัฒนาขยายความเป็นเมือง วิถีชีวิตที่เปลี่ยนไปอย่างรวดเร็ว รวมทั้งการเปลี่ยนแปลงทางสภาพภูมิอากาศที่อาจจะมีความแปรปรวนมากยิ่งขึ้น ซึ่งปัจจัยทั้งหมดดังกล่าวจะส่งผลให้ปัญหาความยากจนและความเหลื่อมล้ำของประเทศมีความซับซ้อนมากยิ่งขึ้น

จากปัจจัยและแนวโน้มที่คาดว่าจะส่งผลต่อการขับเคลื่อนการพัฒนาประเทศในมิติต่างๆข้างต้น เห็นได้ว่าบริบทและสภาพแวดล้อมทั้งภายในและภายนอกประเทศมีแนวโน้มที่จะเปลี่ยนแปลง

อย่างรวดเร็ว มีพลวัตสูง และมีความซับซ้อนหลากหลายมิติ ซึ่งจะส่งผลต่ออนาคตการพัฒนาประเทศอย่างมาก ดังนั้น การพัฒนาประเทศจึงจำเป็นต้องมียุทธศาสตร์การพัฒนาที่ครอบคลุมทุกมิติและทุกด้านการพัฒนาที่เกี่ยวข้อง มีความร่วมมือในลักษณะประชารัฐจากภาคส่วนต่างๆ ในรูปแบบของหุ้นส่วนการพัฒนาที่เป็นการดำเนินงานอย่างบูรณาการ เนื่องจากทุกมิติการพัฒนามีความเกี่ยวข้องซึ่งกันและกัน โดยประเทศไทยจำเป็นต้องมีทรัพยากรมนุษย์ที่มีคุณภาพ มีความรู้ สมรรถนะ และทักษะที่สอดคล้องกับการเปลี่ยนแปลงต่างๆ สามารถรู้เท่าทันและปรับตัวให้สามารถดำเนินชีวิตได้อย่างมีความสุข มีอาชีพที่มั่นคง สร้างรายได้ ท่ามกลางความเปลี่ยนแปลงกฎเกณฑ์และกติกาใหม่ๆ และมาตรฐานที่สูงขึ้น โดยเฉพาะในโลกที่มีการเปลี่ยนแปลงอย่างรวดเร็วซึ่งจำเป็นต้องมีการพัฒนาระบบและปัจจัยส่งเสริมต่าง ๆ ที่เกี่ยวข้องไปพร้อมกัน ทั้งในส่วนของระบบการเรียนการสอน และการพัฒนาทักษะฝีมือที่สอดคล้องกันกับการพัฒนาของคนในแต่ละช่วงวัย ระบบบริการสาธารณะ โครงสร้างพื้นฐาน รวมทั้งการให้ความสำคัญกับการส่งเสริมเทคโนโลยีและนวัตกรรม เพื่อให้ประเทศไทยสามารถยกระดับเป็นเจ้าของเทคโนโลยีและนวัตกรรมก้าวทันโลก จากการต่อยอดการพัฒนาบนพื้นฐานนโยบายไทยแลนด์ ๔.๐ ส่งผลให้เกิดการสร้างห่วงโซ่มูลค่าทางเศรษฐกิจในทั้งภาคอุตสาหกรรม ภาคเกษตรและภาคบริการ กระจายผลประโยชน์จากการพัฒนา ลดปัญหาความเหลื่อมล้ำ และนำไปสู่การเสริมสร้างคุณภาพชีวิตของประชาชนทุกภาคส่วน

นอกจากนี้ ประเทศไทยต้องให้ความสำคัญกับการสร้างสมดุลความมั่นคงด้านพลังงานและอาหาร การรักษาไว้ซึ่งความหลากหลายเชิงนิเวศ การส่งเสริมการดำเนินชีวิตและธุรกิจ และการพัฒนาและขยายความเป็นเมืองที่เติบโตอย่างต่อเนื่องที่เป็นมิตรต่อสิ่งแวดล้อม พร้อมกับการมีข้อกำหนดของรูปแบบและกฎเกณฑ์ที่เกี่ยวเนื่องกับลักษณะการใช้พื้นที่ที่ชัดเจน ขณะที่การพัฒนาโครงสร้างพื้นฐานและระบบโลจิสติกส์ กฎหมาย ระบบภาษีต้องมีกลยุทธ์การพัฒนาที่สามารถอำนวยความสะดวกและส่งเสริมให้ประเทศมีศักยภาพการแข่งขันที่สูงขึ้น และสามารถใช้จุดแข็งในเรื่องตำแหน่งที่ตั้งทางภูมิศาสตร์ของประเทศให้เกิดประโยชน์ต่อการพัฒนาประเทศมากขึ้น รวมทั้งให้ความสำคัญของการรวมกลุ่มความร่วมมือกับนานาประเทศในระดับภูมิภาคและระดับโลก เพื่อกระชับและสร้างสัมพันธไมตรี เสริมสร้างความสัมพันธ์ทางการทูต ซึ่งจะก่อให้เกิดการสร้างพลังทางเศรษฐกิจและรักษาความมั่นคงของประเทศ โดยจำเป็นต้องสร้างความพร้อมในการที่จะยกระดับมาตรฐานและมีการปฏิบัติให้เป็นไปตามระเบียบกติกาสากลในด้านต่างๆ ขณะเดียวกันประเทศไทยจำเป็นต้องเร่งให้มีการปฏิรูประบบราชการและการเมืองเพื่อให้เกิดการบริหารราชการที่ดีและมีเสถียรภาพทางการเมือง มีการส่งเสริมคนในชาติให้ยึดมั่นสถาบันหลักเป็นศูนย์รวมจิตใจเพื่อให้เกิดความรักความสามัคคี และลดความขัดแย้งภายในประเทศ โดยที่นโยบายการพัฒนาต่างๆ จำเป็นต้องคำนึงถึงความสอดคล้องกับโครงสร้างและลักษณะพฤติกรรมของประชากรที่อาจจะมีความแตกต่างจากปัจจุบันมากขึ้น

ดังนั้น ภายใต้เงื่อนไขโครงสร้างประชากร โครงสร้างเศรษฐกิจ สภาพสังคม สภาพภูมิอากาศสิ่งแวดล้อม และปัจจัยการพัฒนาต่างๆ ที่เกี่ยวข้อง ส่งผลให้ประเทศไทยจำเป็นต้องมีการวางแผนการพัฒนาที่รอบคอบและครอบคลุม อย่างไรก็ตาม หลายประเด็นพัฒนาเป็นเรื่องที่ต้องใช้ระยะเวลาในการดำเนินงานเพื่อให้เกิดการปรับตัวซึ่งจะต้องหยั่งรากลึกลงไปถึงการเปลี่ยนแปลงในเชิงโครงสร้างการขับเคลื่อนการพัฒนาให้ประเทศเจริญก้าวหน้าไปในอนาคตจึงจำเป็นต้องกำหนดวิสัยทัศน์ในระยะยาวที่ต้องบรรลุ พร้อมทั้งแนวยุทธศาสตร์หลักในด้านต่างๆ เพื่อเป็นกรอบในการขับเคลื่อนการพัฒนาอย่างบูรณาการบนพื้นฐานประชารัฐเพื่อยกระดับจุดแข็งและจุดเด่นของประเทศ และปรับปรุงแก้ไขจุดอ่อนและจุดด้อยต่าง ๆ อย่างเป็นระบบ โดยยุทธศาสตร์ชาติจะเป็นเป้าหมายใหญ่ในการขับเคลื่อนประเทศ และถ่ายทอดไปสู่แผนในระดับอื่น ๆ เพื่อนำไปสู่การปฏิบัติทั้งในระดับยุทธศาสตร์ ภารกิจและพื้นที่ ซึ่งรวมถึงพื้นที่พิเศษต่างๆ อาทิ เขตเศรษฐกิจพิเศษชายแดน เขตพัฒนาพิเศษภาคตะวันออกเพื่อให้การพัฒนาประเทศสามารถดำเนินการได้อย่างมั่นคง มั่งคั่ง และ ยั่งยืน

**๓. วิสัยทัศน์ประเทศไทย**

**“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”** หรือเป็นคติพจน์ประจำชาติว่า “มั่นคง มั่งคั่ง ยั่งยืน” เพื่อสนองตอบต่อผลประโยชน์แห่งชาติ อันได้แก่ การมีเอกราช อธิปไตย การดำรงอยู่อย่างมั่นคง และยั่งยืนของสถาบันหลักของชาติและประชาชนจากภัยคุกคามทุกรูปแบบ การอยู่ร่วมกันในชาติอย่างสันติสุขเป็นปึกแผ่น มีความมั่นคงทางสังคมท่ามกลางพหุสังคมและการมีเกียรติและศักดิ์ศรีของความเป็นมนุษย์ความเจริญเติบโตของชาติ ความเป็นธรรมและความอยู่ดีมีสุขของประชาชน ความยั่งยืนของฐานทรัพยากรธรรมชาติสิ่งแวดล้อม ความมั่นคงทางพลังงานและอาหาร ความสามารถในการรักษาผลประโยชน์ของชาติภายใต้การเปลี่ยนแปลงของสภาวะแวดล้อมระหว่างประเทศ และการอยู่ร่วมกันอย่างสันติประสานสอดคล้องกันด้านความมั่นคงในประชาคมอาเซียนและประชาคมโลกอย่างมีเกียรติและศักดิ์ศรี

ความมั่นคง หมายถึง การมีความมั่นคงปลอดภัยจากภัยและการเปลี่ยนแปลงทั้งภายในประเทศและภายนอกประเทศในทุกระดับ ทั้งระดับประเทศ สังคม ชุมชน ครัวเรือน และปัจเจกบุคคล และ

มีความมั่นคงในทุกมิติ ทั้งมิติทางการทหาร เศรษฐกิจ สังคม สิ่งแวดล้อม และการเมือง เช่น ประเทศมีความมั่นคงในเอกราชและอธิปไตย มีการปกครองระบอบประชาธิปไตยที่มีพระมหากษัตริย์ทรงเป็นประมุข สถาบันชาติ ศาสนา พระมหากษัตริย์มีความเข้มแข็งเป็นศูนย์กลางและเป็นที่ยึดเหนี่ยวจิตใจของประชาชน มีระบบการเมืองที่มั่นคงเป็นกลไกที่นำไปสู่การบริหารประเทศที่ต่อเนื่องและโปร่งใสตามหลักธรรมาภิบาล สังคมมีความปรองดองและความสามัคคี สามารถผนึกกำลังเพื่อพัฒนาประเทศ ชุมชนมีความเข้มแข็ง ครอบครัวมีความอบอุ่น ประชาชนมีความมั่นคงในชีวิต มีงานและรายได้ที่มั่นคงพอเพียงกับการดำรงชีวิต มีการออมสำหรับวัยเกษียณ ความมั่นคงของอาหาร พลังงาน และน้ำ มีที่อยู่อาศัยและความปลอดภัยในชีวิตทรัพย์สิน

**ความมั่งคั่ง** หมายถึง ประเทศไทยมีการขยายตัวของเศรษฐกิจอย่างต่อเนื่องและมีความยั่งยืนจนเข้าสู่กลุ่มประเทศรายได้สูง ความเหลื่อมล้ำของการพัฒนาลดลง ประชากรมีความอยู่ดีมีสุขได้รับผลประโยชน์จากการพัฒนาอย่างเท่าเทียมกันมากขึ้น และมีการพัฒนาอย่างทั่วถึงทุกภาคส่วนมีคุณภาพชีวิตตามมาตรฐานขององค์การสหประชาชาติ ไม่มีประชาชนที่อยู่ในภาวะความยากจนเศรษฐกิจในประเทศมีความเข้มแข็ง ขณะเดียวกันต้องมีความสามารถในการแข่งขันกับประเทศต่างๆทั้งในตลาดโลกและตลาดภายในประเทศเพื่อให้สามารถสร้างรายได้ทั้งจากภายในและภายนอกประเทศตลอดจนมีการสร้างฐานเศรษฐกิจและสังคมแห่งอนาคตเพื่อให้สอดรับกับบริบทการพัฒนาที่เปลี่ยนแปลงไป และประเทศไทยมีบทบาทที่สำคัญในเวทีโลก และมีความสัมพันธ์ทางเศรษฐกิจและการค้าอย่างแน่นแฟ้นกับประเทศในภูมิภาคเอเชีย เป็นจุดสำคัญของการเชื่อมโยงในภูมิภาค ทั้งการคมนาคมขนส่ง การผลิต การค้า การลงทุน และการทำธุรกิจ เพื่อให้เป็นพลังในการพัฒนา นอกจากนี้ยังมีความสมบูรณ์ในทุนที่จะสามารถสร้างการพัฒนาต่อเนื่องไปได้ ได้แก่ ทุนมนุษย์ ทุนทางปัญญาทุนทางการเงิน ทุนที่เป็นเครื่องมือเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

**ความยั่งยืน** หมายถึง การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้นอย่างต่อเนื่อง ซึ่งเป็นการเจริญเติบโตของเศรษฐกิจที่อยู่บนหลักการใช้ การรักษาและการฟื้นฟูฐานทรัพยากรธรรมชาติอย่างยั่งยืน ไม่ใช้ทรัพยากรธรรมชาติจนเกินพอดี ไม่สร้างมลภาวะต่อสิ่งแวดล้อมจนเกินความสามารถในการรองรับและเยียวยาของระบบนิเวศ การผลิตและการบริโภคเป็นมิตรกับสิ่งแวดล้อม และสอดคล้องกับเป้าหมายการพัฒนาที่ยั่งยืน ทรัพยากรธรรมชาติมีความอุดมสมบูรณ์มากขึ้นและสิ่งแวดล้อมมีคุณภาพดีขึ้น คนมีความรับผิดชอบต่อสังคม มีความเอื้ออาทร เสียสละเพื่อผลประโยชน์ส่วนรวม รัฐบาลมีนโยบายที่มุ่งประโยชน์ส่วนรวมอย่างยั่งยืนและให้ความสำคัญกับการมีส่วนร่วมของประชาชน และทุกภาคส่วนในสังคมยึดถือและปฏิบัติตามหลักปรัชญาของเศรษฐกิจพอเพียงเพื่อการพัฒนาอย่างสมดุล มีเสถียรภาพ และยั่งยืน

โดยมีเป้าหมายการพัฒนาประเทศ คือ **“ประเทศชาติมั่นคง ประชาชนมีความสุขเศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน”** โดยยกระดับศักยภาพของประเทศในหลากหลายมิติ พัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ สร้างโอกาสและความเสมอภาคทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม และมีภาครัฐของประชาชนเพื่อประชาชนและประโยชน์ส่วนรวม โดยการประเมินผลการพัฒนาตามยุทธศาสตร์ชาติ ประกอบด้วย

๑) ความอยู่ดีมีสุขของคนไทยและสังคมไทย

๒) ขีดความสามารถในการแข่งขัน การพัฒนาเศรษฐกิจ และการกระจายรายได้

๓) การพัฒนาทรัพยากรมนุษย์ของประเทศ

๔) ความเท่าเทียมและความเสมอภาคของสังคม

๕) ความหลากหลายทางชีวภาพ คุณภาพสิ่งแวดล้อม และความยั่งยืนของทรัพยากรธรรมชาติ

๖) ประสิทธิภาพการบริหารจัดการและการเข้าถึงการให้บริการของภาครัฐ

**๔. ประเด็นยุทธศาสตร์ชาติ**

**๔.๑ ยุทธศาสตร์ชาติด้านความมั่นคง**

(๑) การรักษาความสงบภายในประเทศ

(๒)การป้องกันและแก้ไขปัญหาที่มีผลกระทบต่อความมั่นคง

(๓) การพัฒนาศักยภาพของประเทศให้พร้อมเผชิญภัยคุกคามที่กระทบต่อความมั่นคงของชาติ

(๔) การบูรณาการความร่วมมือด้านความมั่นคงกับอาเซียนและนานาชาติ รวมถึงองค์กรภาครัฐและที่มิใช่ภาครัฐ

(๕) การพัฒนากลไกการบริหารจัดการความมั่นคงแบบองค์รวม

**๔.๒ ยุทธศาสตร์ชาติด้านการสร้างความสามารถในการแข่งขัน**

(๑) การเกษตรสร้างมูลค่า

(๒) อุตสาหกรรมและบริการแห่งอนาคต

(๓) สร้างความหลากหลายด้านการท่องเที่ยว

(๔) โครงสร้างพื้นฐาน เชื่อมไทย เชื่อมโลก

(๕) พัฒนาเศรษฐกิจบนพื้นฐานผู้ประกอบการยุคใหม่

**๔.๓ ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์**

(๑) การปรับเปลี่ยนค่านิยมและวัฒนธรรม

(๒) การพัฒนาศักยภาพคนตลอดช่วงชีวิต

(๓) ปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ ๒๑

(๔) การตระหนักถึงพหุปัญญาของมนุษย์ที่หลากหลาย

(๕) การเสริมสร้างให้คนไทยมีสุขภาวะที่ดี

(๖) การสร้างสภาพแวดล้อมที่เอื้อต่อการพัฒนาและเสริมสร้างศักยภาพทรัพยากรมนุษย์

(๗) การเสริมสร้างศักยภาพการกีฬาในการสร้างคุณค่าทางสังคมและพัฒนาประเทศ

**๔.๔ ยุทธศาสตร์ชาติด้านการสร้างโอกาสและความเสมอภาคทางสังคม**

(๑) การลดความเหลื่อมล้ำ สร้างความเป็นธรรมในทุกมิติ

(๒) การกระจายศูนย์กลางความเจริญทางเศรษฐกิจ สังคม และเทคโนโลยี

(๓) การเสริมสร้างพลังทางสังคม

(๔) การเพิ่มขีดความสามารถของชุมชนท้องถิ่นในการพัฒนา การพึ่งตนเองและการจัดการตนเอง

**๔.๕ ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

(๑) สร้างการเติบโตอย่างยั่งยืนบนสังคมเศรษฐกิจสีเขียว

(๒) สร้างการเติบโตอย่างยั่งยืนบนสังคมเศรษฐกิจภาคทะเล

(๓) สร้างการเติบโตอย่างยั่งยืนบนสังคมที่เป็นมิตรต่อสภาพภูมิอากาศ

(๔) พัฒนาพื้นที่เมือง ชนบท เกษตรกรรมและอุตสาหกรรมเชิงนิเวศ มุ่งเน้นความเป็นเมืองที่เติบโตอย่างต่อเนื่อง

(๕) พัฒนาความมั่นคงน้ำ พลังงาน และเกษตรที่เป็นมิตรต่อสิ่งแวดล้อม

(๖) ยกระดับกระบวนทัศน์เพื่อกำหนดอนาคตประเทศ

**๔.๖ ยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ**

(๑) ภาครัฐที่ยึดประชาชนเป็นศูนย์กลาง ตอบสนองความต้องการ และให้บริการอย่างสะดวกรวดเร็ว โปร่งใส

(๒) ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยงการพัฒนาในทุกระดับ ทุกประเด็น ทุกภารกิจ และทุกพื้นที่

(๓) ภาครัฐมีขนาดเล็กลง เหมาะสมกับภารกิจ ส่งเสริมให้ประชาชนและทุกภาคส่วนมีส่วนร่วมในการพัฒนาประเทศ

(๔) ภาครัฐมีความทันสมัย

(๕) บุคลากรภาครัฐเป็นคนดีและเก่ง ยึดหลักคุณธรรม จริยธรรม มีจิตสำ นึกมีความสามารถสูง มุ่งมั่น และเป็นมืออาชีพ

(๖) ภาครัฐมีความโปร่งใส ปลอดการทุจริตและประพฤติมิชอบ

(๗) กฎหมายมีความสอดคล้องเหมาะสมกับบริบทต่าง ๆ และมีเท่าที่จำเป็น

(๘) กระบวนการยุติธรรมเคารพสิทธิมนุษยชนและปฏิบัติต่อประชาชนโดยเสมอภาค

**๑.๒ แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔)**

แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔) ได้จัดทาขึ้นในช่วงเวลาของการปฏิรูปประเทศและสถานการณ์โลกที่เปลี่ยนแปลงอย่างรวดเร็วและเชื่อมโยงกันใกล้ชิดกันมากขึ้น โดยได้น้อมนาหลัก “ปรัชญาของเศรษฐกิจพอเพียง” มาเป็นปรัชญานาทางในการพัฒนาประเทศต่อเนื่องจากแผนพัฒนาฯ ฉบับที่ ๙–๑๑ เพื่อเสริมสร้างภูมิคุ้มกันและช่วยให้สังคมไทยสามารถยืนหยัดอยู่ได้อย่างมั่นคง เกิดภูมิคุ้มกัน และมีการบริหารจัดการความเสี่ยงอย่างเหมาะสม ส่งผลให้การพัฒนาประเทศสู่ความสมดุลและยั่งยืน

ในการจัดทาแผนพัฒนาฯ ฉบับที่ ๑๒ ครั้งนี้ สานักงานคณะกรรมการพัฒนาการเศรษฐกิจและสังคมแห่งชาติ (สศช.) ได้จัดทาบนพื้นฐานของกรอบยุทธศาสตร์ชาติ ๒๐ ปี (พ.ศ. ๒๕๖๐ – ๒๕๗๙) ซึ่งเป็นแผนหลักของการพัฒนาประเทศ และเป้าหมายการพัฒนาที่ยั่งยืน (Sustainable Development Goals: SDGs) รวมทั้งการปรับโครงสร้างประเทศไทยไปสู่ประเทศไทย ๔.๐ ตลอดจนประเด็นการปฏิรูปประเทศ นอกจากนั้น ได้ให้ความสำคัญกับการมีส่วนร่วมของภาคีการพัฒนาทุกภาคส่วน ทั้งในระดับกลุ่มอาชีพ ระดับภาค และระดับประเทศในทุกขั้นตอนของแผนฯ อย่างกว้างขวางและต่อเนื่อง เพื่อร่วมกันกำหนดวิสัยทัศน์และ ทิศทางการพัฒนาประเทศ รวมทั้งร่วมจัดทารายละเอียดยุทธศาสตร์ของแผนฯ เพื่อมุ่งสู่ “ความมั่นคง มั่งคั่ง และยั่งยืน”

การพัฒนาประเทศในระยะแผนพัฒนาฯ ฉบับที่ ๑๒ จึงเป็นจุดเปลี่ยนที่สำคัญในการเชื่อมต่อกับยุทธศาสตร์ชาติ ๒๐ ปี ในลักษณะการแปลงยุทธศาสตร์ระยะยาวสู่การปฏิบัติ โดยในแต่ละยุทธศาสตร์ของแผนพัฒนาฯ ฉบับที่ ๑๒ ได้กำหนดประเด็นการพัฒนา พร้อมทั้งแผนงาน/โครงการสำคัญที่ต้องดาเนินการให้เห็นผลเป็นรูปธรรมในช่วง ๕ ปีแรกของการขับเคลื่อนยุทธศาสตร์ชาติ เพื่อเตรียมความพร้อมคน สังคม และระบบเศรษฐกิจของประเทศให้สามารถปรับตัวรองรับผลกระทบจากการเปลี่ยนแปลงได้อย่างเหมาะสม ขณะเดียวกัน ยังได้กำหนดแนวคิดและกลไกการขับเคลื่อนและติดตามประเมินผลที่ชัดเจน เพื่อกากับให้การพัฒนาเป็นไปอย่างมีทิศทางและเกิดประสิทธิภาพ นาไปสู่การพัฒนาเพื่อประโยชน์สุขที่ยั่งยืนของสังคมไทย

**๑. ภาพรวมการพัฒนาในช่วงแผนพัฒนาฯ ฉบับที่ ๑๒**

๑.๑ หลักการ

๑.๒ จุดเปลี่ยนสำคัญในแผนพัฒนาเศรษฐกิจและสังคมฉบับที่ ๑๒

๑.๓ ประเด็นการพัฒนาหลักที่สำคัญในช่วงแผนพัฒนาฯ ฉบับที่ ๑๒

**๒. การประเมินสภาพแวดล้อมการพัฒนาประเทศ**

๒.๑ สถานการณ์และแนวโน้มภายนอก

๒.๒ สถานการณ์และแนวโน้มภายใน

**๓. วัตถุประสงค์และเป้าหมายการพัฒนาในช่วงแผนพัฒนาฯ ฉบับที่ ๑๒**

๓.๑. วัตถุประสงค์

๓.๒. เป้าหมายรวม

**๔. ยุทธศาสตร์การพัฒนาประเทศ**

ยุทธศาสตร์ในแผนพัฒนาฯ ฉบับที่ ๑๒ มีทั้งหมด ๑๐ ยุทธศาสตร์ โดยมี ๖ ยุทธศาสตร์ตามกรอบยุทธศาสตร์ชาติ ๒๐ ปี และอีก ๔ ยุทธศาสตร์ที่เป็นปัจจัยสนับสนุน ดังนี้

๔.๑ ยุทธศาสตร์การเสริมสร้างและพัฒนาศักยภาพทุนมนุษย์

๔.๒ ยุทธศาสตร์การสร้างความเป็นธรรมและลดความเหลื่อมล้ำในสังคม

๔.๓ ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน

๔.๔ ยุทธศาสตร์การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน

๔.๕ ยุทธศาสตร์การเสริมสร้างความมั่นคงแห่งชาติเพื่อการพัฒนาประเทศสู่ความมั่งคั่ง และยั่งยืน

๔.๖ ยุทธศาสตร์การบริหารจัดการในภาครัฐ การป้องกันการทุจริตประพฤติมิชอบ และธรรมาภิบาลในสังคมไทย

๔.๗ ยุทธศาสตร์การพัฒนาโครงสร้างพื้นฐานและระบบโลจิสติกส์

๔.๘ ยุทธศาสตร์การพัฒนาวิทยาศาสตร์ เทคโนโลยี วิจัย และนวัตกรรม

๔.๙ ยุทธศาสตร์การพัฒนาภาค เมือง และพื้นที่เศรษฐกิจ

๔.๑๐ ยุทธศาสตร์ความร่วมมือระหว่างประเทศเพื่อการพัฒนา

**๕. การขับเคลื่อนแผนพัฒนาฯ ฉบับที่ ๑๒ สู่การปฏิบัติ**

๕.๑ หลักการ

๕.๒ แนวทางขับเคลื่อนแผนพัฒนาฯ ฉบับที่ ๑๒

๕.๓ การติดตามประเมินผลแผนพัฒนาฯ ฉบับที่ ๑๒

**4. ยุทธศาสตร์การพัฒนาจังหวัดชัยภูมิ**

**วิสัยทัศน์ของจังหวัดชัยภูมิ**

“ เป็นเมืองที่มีการพัฒนาเศรษฐกิจและการท่องเที่ยวอย่างมีคุณภาพ ควบคู่กับการบริหารจัดการทรัพยากรธรรมชาติและสิ่งแวดล้อม เพื่อคุณภาพชีวิตที่ดีตามหลักปรัชญาเศรษฐกิจพอเพียง”

**ยุทธศาสตร์การพัฒนาจังหวัดชัยภูมิ**

**ยุทธศาสตร์ที่ 1 พัฒนาขีดความสามารถในการผลิต การจัดการสินค้าและบริการเพื่อสร้างมูลค่าเพิ่มอย่างมีประสิทธิภาพ สมดุลและยั่งยืน**

**กลยุทธ์และแนวทาง**

1. การเพิ่มประสิทธิภาพและศักยภาพการผลิตภาพการเกษตร

1.1 การพัฒนาทรัพยากรการเกษตรให้เข้มแข็งและยั่งยืน

อนุรักษ์และฟื้นฟูทรัพยากรการเกษตรให้เหมาะสมกับสภาพพื้นที่ เพื่อให้สามารถใช้ประโยชน์จากทรัพยากรที่มีอยู่อย่างจำกัดได้อย่างยั่งยืน

1.2พัฒนาคุณภาพสินค้าการเกษตร การตลาด และเครือข่ายสินค้าเกษตร

1.2.1 พัฒนาโครงสร้างพื้นฐานการเกษตร การกระจายทรัพยากรการผลิตทางการเกษตรในระดับชุมชนเพื่อเพิ่มขีดความสามารถในการผลิตสินค้าเกษตร

1.2.2 ส่งเสริมการวิจัยและพัฒนาการใช้เทคโนโลยีด้านการเกษตรที่เหมาะสมและเป็นมิตรต่อสิ่งแวดล้อม เพื่อลดต้นทุนการผลิต พัฒนาคุณภาพผลผลิต และรองรับการเปลี่ยนแปลงของสภาพภูมิอากาศ

1.2.3 ส่งเสริมการผลิตพืชพลังงานทดแทน การปลูกพืชพลังงานทดแทนในที่รกร้างว่างเปล่า และสนับสนุนการใช้พลังงานทดแทนจากผลผลิตทางการเกษตร

**2. พัฒนาฝีมือแรงงานและบริหารจัดการแรงงานอย่างเป็นระบบ**

2.2.1 สนับสนุนการฝึกอบรมแรงงานให้มีความรู้และพัฒนาทักษะฝีมือที่ได้มาตรฐานสอดคล้องกับความต้องการของตลาดแรงงาน เพื่อเตรียมการรองรับการเปิดการเคลื่อนย้ายแรงงานเสรีภายใต้ประชาคมอาเซียน ทั้งฝึกอาชีพอิสระให้กับคนหางานตามความต้องการของตลาดแรงงาน

**3. การเพิ่มประสิทธิภาพและศักยภาพการผลิตภาคบริก**าร

3.1พัฒนาผลิตภัณฑ์ชุมชนและท้องถิ่น

3.1.1 เสริมสร้างศักยภาพองค์กรวิสาหกิจชุมชนให้เกิดความเข้มแข็ง พัฒนาบุคลากร และผู้ประกอลการให้มีความคิดในเชิงสร้างสรรค์ สามารถตอบสนองต่อความต้องการของภาคการผลิและบริการ

3.1.2 ส่งเสริมการดำเนินงานวิจัยและพัฒนาผลิตภัณฑ์ชุมชนและท้องถิ่น โดยใช้ทรัพยากรและภูมิปัญญาท้องถิ่นควบคู่กับองค์ความรู้สมัยใหม่ ส่งเสริมกิจกรรมการประกวดแข่งขันการประยุกต์ใช้ความคิดสร้างสรรค์ในกลุ่มเยาวชนและผู้ประกอบการ

3.1.3 เพิ่มประสิทธิภาพการบริหารจัดการผลิตภัณฑ์ชุมชน สนับสนุนให้มีศูนย์กระจายและแสดงสินค้า และพัฒนาชิ่งทางการตลาดทั้งในและต่างประเทศ

3.1.4 เสริมสร้างชุมชนให้มีการใช้ความคิดสร้างสรรค์ผสานกับภูมิปัญญาท้องถิ่น องค์ความรู้ เอกลักษณ์ วัฒนธรรมในการสร้างคุณค่าและมูลค่าเพิ่มของสินค้า มีการรวมกลุ่มผู้ผลิตเชิงรุกกิจพึ่งพาตนเองได้

3.2 พัฒนาผู้ประกอบการและเครือข่ายด้านการตลาด

3.2.1 พัฒนาองค์ความรู้ด้านการตลาดโดยเพิ่มบทบาทศูนย์บ่มเพาะผู้ประกอบการให้ครอบคลุมสินค้าและบริการ เพื่อให้ผู้ประกอบการสามารถแข่งขันได้ ตลอดจนเสริมสร้างองค์กรวิสาหกิจชุมชน (SMES) ให้เกิดความเข้มแข็ง และเข้าถึงแหล่งทุนได้

**ยุทธศาสตร์ที่ 2 พัฒนาการท่องเที่ยวให้มีคุณภาพได้มาตรฐาน**

**กลยุทธ์และแนวทาง**

**1. ปรับปรุงและพัฒนาคุณภาพแหล่งท่องเที่ยวให้มีคุณภามาตรฐาน**

1.1 พัฒนาและฟื้นฟูแหล่งท่องเที่ยวเดิม และส่งเสริมแหล่งท่องเที่ยวใหม่ที่มีศักยภาพให้มีคุณภาพมาตรฐาน สอดคล้องกับความต้องการของตลาดเพื่อให้เป็นจังหวัดท่องเที่ยวชั้นนำของภาคอีสาร

1.2 ส่งเสริมธุรกิจการท่องเที่ยวและสนับสนุนกิจกรรมและรูปแบบการท่องเที่ยว เพื่อสร้างคุณค่าและมูลค่าเพิ่มทางการท่องเที่ยว

1.3 พัฒนาแหล่งท่องเที่ยวแบบครบวงจรและท่องเที่ยวได้ตลอดปี และทุกฤดูกาล

1.4 ประชาสัมพันธ์เผยแพร่กิจกรรมการตลาดของแหล่งท่องเที่ยวที่มีศักยภาพไปยังตลาดการท่องเที่ยวกลุ่มเป้าหมาย

**2. บริหารจัดการการท่องเที่ยวให้เกิดความสมดุลและยั่งยืน**

2.1 พัฒนาและปรับปรุงโครงสร้างพื้นฐานที่สนับสนุนการท่องเที่ยว ปรับปรุงมาตรฐานสิ่งอำนวยความสะดวก ความปลอดภัย และสุขอนามัย ตลอดจนให้ความสำคัญกับการเข้าถึงแหล่งท่องเที่ยวของผู้พิการและผู้สูงอายุ

2.2 เสริมสร้างความเข้มแข็งขององค์กรปกครองส่วนท้องถิ่น ชุมชน และวิสาหกิจชุมชน ให้เข้ามามีบทบาทในการบริหารจัดการการท่องเที่ยวที่บูรณาการเชื่อมโยงกับวิถีชีวิตวัฒนธรรม และทรัพยากรธรรมชาติที่เป็นมิตรต่อสิ่งแวดล้อม เพื่อพัฒนาการท่องเที่ยวสู่ความยั่งยืน

2.3 พัฒนาระดับมาตรฐานสินค้าชุมชน และบริการ เพื่อพัฒนาสินค้าการท่องเที่ยวที่สร้างสรรค์จากเอกลักษณ์และวัฒนธรรมท้องถิ่นโดยใช้ความรู้และนวัตกรรมในการสร้างมูลค่าเพิ่ม

2.4 พัฒนาบุคลากรด้านการท่องเที่ยว และบริการให้มีคุณภาพและปริมาณที่เพียงพอ

2.5 พัฒนาและปรับปรุงศูนย์สารสนเทศด้านการท่องเที่ยวอย่างเป็นระบบและเชื่อมโยงข้อมูลการ

ท่องเที่ยวระดับจังหวัดเข้ากับการท่องเที่ยวในระดับชาติ เพื่ออำนวยการความสะดวกให้กับนักท่องเที่ยวทั้งชาวไทยและชาวต่างประเทศ

2.6 ส่งเสริมให้มีการจัดตั้งศูนย์จำหน่ายสินค้าชุมชนเพื่อการท่องเที่ยว เพื่อเพิ่มทางเลือกในการประกอบอาชีพให้กับประชาชนในท้องถิ่น

2.7 การดูแลรักษาความปลอดภัยและให้บริการอำนวยความสะดวกแก่นักท่องเที่ยวอย่างมีประสิทธิภาพ

**3. ส่งเสริมองค์กรปกครองส่วนท้องถิ่นให้มีศักยภาพในการบริหารจัดการแหล่งท่องเที่ยว**

3.1 พัฒนาและอนุรักษ์ทรัพยากรการท่องเที่ยวอย่างเป็นระบบ โดยสนับสนุนให้องค์กรปกครองส่วนท้องถิ่นและชุมชนเข้ามามีส่วนร่วม

3.2 สนับสนุนชุมชนในพื้นที่ให้มีส่วนร่วมในการบริหารจัดการแหล่งท่องเที่ยวเพื่อให้เกิดความยั่งยืน

**ยุทธศาสตร์ที่ 3 บริหารจัดการทรัพยากรธรรมชาติและสิ่งแวดล้อมแบบมีส่วนร่วมอย่างยั่งยืน**

**กลยุทธ์และแนวทาง**

**1. การอนุรักษ์ ฟื้นฟูทรัพยากรธรรมชาติ และสิ่งแวดล้อม**

1.1 ส่งเสริมและสนับสนุนการมีส่วนร่วมของชุมชน องค์กรปกครองส่วนท้องถิ่น และทุกภาคส่วน ในการอนุรักษ์ ฟื้นฟู พัฒนา และใช้ประโยชน์จากทรัพยากรธรรมชาติ รวมทั้งความหลากหลายทางชีวภาพ

1.2 การบริหารจัดการที่ดินของรัฐเพื่อให้ประชาชนสามารถใช้ประโยชน์อย่างเหมาะสมรวมทั้งแก้ปัญหาการบุกรุกที่ดินของรัฐ และลดข้อพิพาทเกี่ยวกับแนวเขตที่ดินของรัฐ

1.3 เสริมสร้างความเข้มแข็งขององค์กรกลุ่มน้ำและองค์กรท้องถิ่นในการจัดการน้ำและการจัดทำแผนบริหารจัดการน้ำในแต่ละกลุ่มน้ำอย่างบูรณาการที่เชื่อมโยงกับแผนพัฒนาท้องถิ่น อำเภอและจังหวัด/กลุ่มจังหวัด เพื่อให้เกิดประสิทธิภาพการจัดการน้ำ

**2. การพัฒนาระบบการบริหารจัดการทรัพยากรธรรมชาติและสิ่งแวดล้อมอย่างบูรณาการ**

2.1 พัฒนาชุมชนให้เข้มแข็ง และส่งเสริมสิทธิชุมชนในการเข้าถึงและการใช้ประโยชน์ ทรัพยากรธรรมชาติอย่างสมดุลและยั่งยืนตลอดจนสนับสนุนกระบวนการมีส่วนร่วมและพัฒนาศักยภาพ ของท้องถิ่นและชุมชนเพื่อให้เกิดความเป็นหุ้นส่วนในการจัดการทรัพยากรและสิ่งแวดล้อมอย่างเหมาะสม

2.2 ส่งเสริมให้ชุมชน ท้องถิ่น และองค์กรภาคเอกชนเกิดการรวมกลุ่มและการสร้างเครือข่ายด้านการอนุรักษ์ทรัพยากรธรรมชาติและสิ่งแวดล้อม เพื่อให้เกิดความตระหนักและทัศนคติที่เป็นมิตรกับทรัพยากรธรรมชาติและสิ่งแวดล้อม

2.3 เพิ่มขีดความสามารถขององค์กรปกครองส่วนท้องถิ่นในการกำจัดขยะมูลฝอยและการจัดการน้ำเสียชุมชน

2.4 ส่งเสริมบทบาทของชุมชนในการกำหนดเขตและการจัดการเชิงพื้นที่อย่างมีส่วนร่วมในพื้นที่อนุรักษ์ที่มีความสำคัญในการรักษาสมดุลของระบบนิเวศ ให้คนกับป่าอยู่ร่วมกันอย่างยั่งยืน

2.5 การสร้างรายได้จากการอนุรักษ์ทรัพยากรธรรมชาติและความหลากหลายทางชีวภาพโดยการอนุรักษ์ การวิจัยและพัฒนาพันธุกรรมท้องถิ่นและพืชพื้นบ้าน เพื่อสร้างนวัตกรรมในการผลิตสินค้าและบริการที่มีมูลค่าเพิ่มตามแนวทางการพัฒนาเศรษฐกิจสร้างสรรค์

2.6 ส่งเสริมเกษตรกร ชุมชน และท้องถิ่นวิจัยและพัฒนาเทคโนโลยีที่เหมาะสมกับท้องถิ่นในการใช้พลังงานทดแทน การผลิตพืชพลังงานทดแทน การปลูกพืชพลังงานทดแทนในที่ดินรกร้างเพื่อสร้างรายได้ และลดราจ่ายด้านพลังงาน

**3. การเตรียมความพร้อมเพื่อรับมือกับภัยพิบัติทางธรรมชาติ และการเปลี่ยนแปลงสภาพภูมิอากาศ**

สนับสนุนภาคเอกชน สถานประกอบการ โรงเรียน และท้องถิ่น ให้มีการเตรียมความพร้อม จัดทำแผนปฏิบัติการรองรับภัยพิบัติ และการชักซ้อมรับมือภัยพิบัติอย่างสม่ำเสมอ

**ยุทธศาสตร์ที่ 4 พัฒนาสังคมและคุณภาพชีวิตตามหลักปรัชญาเศรษฐกิจพอเพียงกลยุทธ์และแนวทาง**

**1.การพัฒนาสังคมและคุณภาพชีวิต**

1.1 เพิ่มศักยภาพและส่งเสริมให้ศาสนา ศิลปะ วัฒนธรรม มีบทบาทนำในการปลูกฝังคุณธรรมจริยธรรมให้แก่ประชาชน รวมทั้งร่วมกับครอบครัว ชุมชน และสถาบันการศึกษา ในการสร้างค่านิยมครอบครัวอบอุ่น และการพัฒนาเด็กและเยาวชนให้เป็นคนดี มีคุณธรรมนำความรู้

1.2 สร้างเครือข่ายชุมชนท้องถิ่น และทุกภาคส่วน เข้ามามีส่วนร่วมในการอนุรักษ์ศิลปวัฒนธรรม เฝ้าระวังวัฒนธรรมที่มีผลกระทบต่อการเบี่ยงเบนทางวัฒนธรรมและพฤติกรรมของเด็กและเยาวชน และฟื้นฟูเผยแพร่สืบสานคุณค่าของวัฒนธรรม ประเพณี ค่านิยม ซึ่งเป็นวิถีชีวิตที่ดีงาม

1.3 สร้างโอกาสให้เด็กและเยาวชน และประชาชนผู้มีความรู้ความสามารถด้านวัฒนธรรมได้มีเวทีแสดงออก เผยแพร่ แลกเปลี่ยนเรียนรู้ระหว่างกลุ่มวัฒนธรรมต่างๆ ทั้งในระดับชุมชนและระดับท้องถิ่นอย่างต่อเนื่อง 1.4 พัฒนาศักยภาพของเด็กและเยาวชนให้มีขีดความสามารถที่เหมาะสมและสอดคล้องกับพัฒนาความรู้ทางวิชาการและสติปัญญาทางอารมณ์ที่เข้มแข็ง รู้เท่าทันการเปลี่ยนแปลง เพื่อป้องกันและแก้ไขปัญหาสังคม 1.5 เสริมสร้างสภาพแวดล้อมที่น่าอยู่โดยส่งเสริมให้ภาครัฐ องค์กรปกครองส่วนท้องถิ่นร่วมกับชุมชน สามารถวางและจัดทำผังเมือง การจัดบริการขั้นพื้นฐาน และพัฒนาโครงสร้างพื้นฐานที่เหมาะสมในพื้นที่ได้อย่างมีประสิทธิภาพ สอดคล้องกับศักยภาพพื้นที่และความต้องการของประชาชน ควบคู่กับการบังคับใช้กฎหมายที่เกี่ยวข้องกับความปลอดภัยสาธารณะ และสิ่งแวดล้อมอย่างเคร่งครัด

1.6 ส่งเสริมการพัฒนาศักยภาพในการประกอบอาชีพ สร้างรายได้ และส่งเสริมการออม เพื่อให้ประชาชนมีความมั่นคงในการดำรงชีวิต

1.7 ส่งเสริมสนับสนุนการดำเนินงานวัฒนธรรมไทยสายใยชุมชนจากสภาวัฒนธรรมหมู่บ้าน สู่สภาวัฒนธรรมตำบล

1.8 ส่งเสริมให้เด็ก เยาวชนและประชาชนได้ปฏิบัติตามหลักธรรมทางศาสนา มีคุณธรรม จริยธรรมและค่านิยมที่ดีงาม

1.9 ขยายโอกาสการมีงานทำและเพิ่มทางเลือกในการประกอบอาชีพ

1.10 ส่งเสริมและสร้างการมีส่วนร่วมของทุกภาคส่วนในการออกกำลังกายเพื่อสุขภาพ โดยการจัดกิจกรรมและเพิ่มช่องทางให้ประชาชนเข้าถึงกีฬาและนันทนาการ

1.11 ส่งเสริมและพัฒนากีฬาสู่ความเป็นเลิศและกีฬาอาชีพโดยการพัฒนาและนำวิทยาศาสตร์ทางการกีฬามาใช้อย่างจริงจัง

1.12 ส่งเสริมให้ประชาชนทุกกลุ่มวัยมีการออกกำลังกายและเล่นกีฬาเป็นประจำ เพื่อเสริมสร้างสุขภาพและพัฒนาคุณภาพชีวิต

1.13 ส่งเสริม สนับสนุนการดำเนินงานของท้องถิ่นในงานเมืองน่าอยู่อย่างต่อเนื่อง

**2. การพัฒนาการศึกษา**

2.1 พัฒนาคุณภาพและมาตรฐานการศึกษาทุกระดับ ปรับปรุงหลักสูตรการเรียนการสอนให้สอดคล้องกับความต้องการของท้องถิ่น โดยการมีส่วนร่วมของประชาชน ในการสร้างกระบวนการเรียนรู้ ปลูกฝังจิตสำนึกค่านิยม คุณธรรม วัฒนธรรม ตามปรัชญาเศรษฐกิจพอเพียง

2.2 สร้างโอกาสและทางเลือกสำหรับประชาชนในการเข้าถึงบริการการศึกษา และแหล่งเรียนรู้ตลอดจนสร้างปัจจัยและสภาพแวดล้อมให้เอื้อต่อการสร้างสังคมแห่งการเรียนรู้ตลอดชีวิตอย่างต่อเนื่องให้กับคนทุกช่วงวัย

2.3 ส่งเสริมการนำเทคโนโลยีสารสนเทศและการสื่อสารมาใช้ในการเพิ่มประสิทธิภาพการจัดการศึกษา พัฒนาระบบบริหารจัดการความรู้ เพื่อการเรียนรู้ให้ทั่วถึงและเท่าเทียมกัน

2.4 สร้างความเสมอภาคและเพิ่มโอกาสเข้าถึงบริการการศึกษา และสร้างหลักประกันโอกาสทางการศึกษาแก่ผู้ด้อยโอกาส ผู้ยากไร้และผู้พิการ รวมทั้งพัฒนาเครือข่ายความร่วมมือในการให้บริการและช่วยเหลือทางการศึกษาให้กับผู้ยากไร้และผู้ด้อยโอกาส

2.5 ส่งเสริมการผลิตและพัฒนากำลังคนให้มีคุณภาพและมาตรฐานการศึกษาให้สอดคล้องกับความต้องการของตลาด เพื่อรองรับการเปิดเสรีประชาคมอาเซียน

**3. การพัฒนาการสาธารณสุข**

3.1 เพิ่มประสิทธิภาพของระบบหลักประกันสุขภาพให้กับประชาชนเข้าถึงบริการได้อย่างไม่เป็นอุปสรรค รวมทั้งพัฒนาระบบบริการสุขภาพให้มีคุณภาพมาตรฐาน

3.2 พัฒนาระบบบริการวิชาการและการบริหารจัดการทางการแพทย์และสาธารณสุขให้มีคุณภาพ ประสิทธิภาพและประสิทธิผล

3.3 พัฒนาระบบเฝ้าระวัง ป้องกันและควบคุมโรค รวมทั้งการดูแลสุขภาพของคนในชุมชนโดยมุ่งเน้นการพัฒนาศักยภาพและความเข้มแข็งของเครือข่าย

3.4 สนับสนุนสร้างแรงจูงใจ ทักษะความรู้แก่อาสาสมัครสาธารณสุขเพื่อรองรับการขยายภารกิจในการปฏิบัติงานด้านพฤติกรรมสุขภาพและลดปัจจัยเสี่ยงต่อโรคเรื้อรัง โดยเชื่อมโยงการดำเนินการร่วมกับองค์กรปกครองส่วนท้องถิ่น

**4. การรักษาความมั่นคง ความปลอดภัยในชีวิตและทรัพย์สิน**

4.1 ส่งเสริมการมีส่วนร่วมของชุมชน/ประชาชนในการรักษาความสงบเรียบร้อยของหมู่บ้าน/ชุมชน การแก้ไขปัญหายาเสพติดในเชิงรุก และพัฒนาระบบการเฝ้าระวังการแพร่ระบาดของยาเสพติดในหมู่บ้าน/ชุมชน

4.2 เร่งรัดปราบปรามการค้ายาเสพติด และผู้มีอิทธิพลในทุกๆ ด้าน ดำเนินการป้องกันมิให้กลุ่มเสี่ยงตกเป็นเหยื่อของยาเสพติด ตลอดจนบำบัดฟื้นฟูผู้ติดยาเสพติดให้สามารถกลับไปใช้ชีวิตในสังคมได้ โดยใช้กระบวนการมีส่วนร่วมของชุมชน

**5. การสร้างความเข้มแข็งของชุมชน**

5.1 ส่งเสริมประชาชนให้มีส่วนร่วมในการพัฒนาการเมืองการปกครองในระบอบประชาธิปไตยอันมีพระมหากษัตริย์ทรงเป็นประมุข สร้างกลไกชุมชนในการส่งเสริมประชาธิปไตย เพื่อให้เกิดความสมัครสมานสามัคคีเป็นอันหนึ่งอันเดียวกัน

5.2 ส่งเสริมและสนับสนุนองค์กรชุมชนและผู้นำชุมชนให้มีศักยภาพในการบริหารจัดการและการมีส่วนร่วมในการแก้ไขปัญหาสังคมของชุมชน

5.3 ส่งเสริมกระบวนการเรียนรู้ของชุมชน ในการประยุกต์ใช้ปรัชญาเศรษฐกิจพอเพียงในการพัฒนาชุมชน ผ่านกลไกการพัฒนาศักยภาพของหมู่บ้านและชุมชน

**6. การบริหารกิจการบ้านเมืองที่ดี**

6.1 พัฒนาคุณภาพการให้บริการของหน่วยงานของรัฐแก่ประชาชน โดยใช้เทคโนโลยีสารสนเทฒและเครื่องมืออันทันสมัยมาใช้ในการให้บริการเชิงรุก เพื่ออำนวยความสะดวกให้แก่ประชาชน

6.2 ส่งเสริมสนับสนุนให้มีการจัดทำแผนพัฒนาในทุกระดับอย่างมีประสิทธิภาพรวมทั้งเสริมสร้างขีดความสามารถของอำเภอในการประสานและบูรณาการแผนพัฒนาในระดับชุมชน ตำบลปละอำเภอ ให้สามารถเชื่อมโยงกับการจัดทำแผนพัฒนาจังหวัดเพื่อให้ระบบแผนและงบประมาณของจังหวัดสามารถแก้ไขปัญหาและพัฒนาพื้นที่ได้ตรงตามความต้องการของประชาชน

กรอบแผนงานภายใต้ยุทธศาสตร์อยู่ดีมีสุขระดับจังหวัดมีกรอบแผนงานรวม 5 ด้าน คือ

1. แผนงานด้านเศรษฐกิจพอเพียง สนับสนุนกระบวนการเรียนรู้ในการดำเนินชีวิตของประชาชนและครอบครัว และการประกอบอาชีพทั้งในภาคเกษตร และนอกจากภาคเกษตรตามแนวทางปรัญชาของเศรษฐกิจพอเพียงและเกษตรทฤษฎีใหม่

2. แผนงานพัฒนาและสร้างโอกาสให้ชุมชน สนับสนุนกิจกรรมใน 3 ระดับ ตามศักยภาพชุมชน โดยขั้นต้นเน้นการผลิตเพื่อการบริโภคในครัวเรือนเพื่อลดรายจ่าย เช่น ปุ๋ยอินทรีย์ ผักสวนครัว ขั้นกลางเน้นการถนอมอาหารและการแปรรูปเพื่อตลาดในชุมชน และขั้นสูงเป็นการพัฒนาผลิตภัณฑ์ท้องถิ่น / ชุมชนที่มีศักยภาพและมีลู่ทางด้านการตลาด

3. แผนงานการฟื้นฟูความอุดมสมบูรณ์ของชุมชน เน้นการอนุรักษ์ พัฒนา และฟื้นฟูทรัพยากรธรรมชาติและป่าไม้ตามแนวพระราชดำริ

4. แผนงานการสงเคราะห์ผู้ด้อยโอกาสและผู้สูงอายุ เน้นการสงเคราะห์ในระดับครอบครัวตามความเป็นจริงในพื้นที่อย่างทันเหตุการณ์

5. แผนงานการบริการขั้นพื้นฐานแก่ประชาชน ครอบคลุมทั้งด้านสาธารณสุข การศึกษา การฝึกอบรมอาชีพ และการอำนวยความสะดวกอื่น ๆ ตามหลักเกณฑ์และวิธีการบริหารกิจการบ้านเมืองที่ดีเช่นการมาติดต่อจังหวัด/อำเภอ/หน่วยการปกครองส่วนท้องถิ่นของประชาชน

**กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดชัยภูมิ**

**ปัจจัยที่เป็นจุดแข็ง จุดอ่อน โอกาสและอุปสรรค ต่อการพัฒนาจังหวัด (SWOT)**

**จุดแข็ง (Strength)**

1. การทอผ้าไหมเป็นภูมิปัญญาท้องถิ่นจังหวัดชัยภูมิเป็นสินค้า OTOP ในหลายตำบล
2. จังหวัดชัยภูมิมีจารีตแระเพณีและวัฒนธรรมที่ดีงาม มีความเป็นเอกลักษณ์ของท้องถิ่น
3. ผลิตภัณฑ์ทางการเกษตรมีความหลากหลาย เช่น อ้อย มันสำปะหลัง ข้าว ข้าวโพด มะขาม ส้ม โคเนื้อ ไก่ สุกร และปลา มีศักยภาพเป็นแหล่งผลิตอาหารและเครื่องดื่มเพื่อการค้า
4. มีสถานที่ท่องเที่ยวและทรัพยากรทางธรรมชาติจำนวนมาก มีศักยภาพที่จะพัฒนาให้เป็นแหล่งท่องเที่ยวเพื่อการสร้างงานและเพิ่มรายได้ให้แก่ชุมชน
5. กระบวนการมีส่วนร่วมระหว่างประชาชนกับหน่วยงานภาครัฐ ในการจัดเวทีประชาคม การทำประชาพิจารณ์ การจัดทำแผนพัฒนาชุมชนและข้อบัญญัติต่าง ๆ มีความเข้มแข็งขึ้น

**จุดอ่อน (Weakness)**

1. ผลิตภัณฑ์ที่เป็นภูมิปัญญาท้องถิ่นยังไม่ได้รับการพัฒนาให้มีรูปแบบที่ทันสมัย ขาดการพัฒนาด้านคุณภาพ และการตลาด
2. การผลิตในภาคเกษตรกรรม การส่งเสริมและการพัฒนาในด้านคุณภาพ มีผลิตภาพการผลิตต่ำ ขาดอุปกรณ์และเทคโนโลยีการผลิตที่เหมาะสมเพื่อใช้ในกระบวนการผลิต กระบวนการผลิตไม่สามารถผลิตสินค้าให้ทันต่อความต้องการ
3. การท่องเที่ยวในจังหวัดชัยภูมิยังขาดการบริหารจัดการที่ดีทั้งในด้านการประชาสัมพันธ์การมีส่วนร่วมในการดูแลรักษา การพัฒนาแหล่งท่องเที่ยวให้มีคุณภาพและศักยภาพเพียงพอที่จะรองรับนักท่องเที่ยว
4. ประชาชนส่วนใหญ่ขาดทักษะในการประกอบอาชีพและไม่มีความรู้พื้นฐานด้านการประกอบธุรกิจชุมชน
5. มลพิษจากสิ่งแวดล้อม โดยเกิดจากกระบวนการผลิตในโรงงานอุตสาหกรรม ส่วนในด้านการเกษตรมีการใช้สารเคมีในปริมาณสูงเพื่อทำการเกษตร ทำให้มีสารพิษตกค้างในอาหาร ส่งผลกระทบต่อคุณภาพชีวิตของผู้บริโภค คุณภาพดินและสิ่งแวดล้อม
6. ในด้านสาธารณสุข ภาวการณ์เจ็บป่วยด้วยโรคต่าง ๆ ของประชาชนมีแนวโน้มเพิ่มขึ้น
7. กฎระเบียบในการใช้ประโยชน์จากพื้นที่สาธารณะมีความซับซ้อน ไม่ชัดเจน
8. คุณภาพการศึกษาของประชาชนไม่ก้าวหน้าเท่าที่ควร รวมทั้งไม่สามารถปรับตัวให้รู้เท่าทันต่อการเปลี่ยนแปลงของโลกและวิทยาการสมัยใหม่
9. มีความเหลื่อมล้ำของการกระจายรายได้ สัดส่วนของคนจนยังยู่ในระดับสูง

**โอกาส (Opportunity)**

1. รัฐบาลมีนโยบายจัดตั้งจัดตั้งกองทุนส่งเสริมสนับสนุนการประกอบอาชีพและการประกอบธุรกิจชุมชนในหลายรูปแบบ
2. รัฐบาลกระจายอำนาจและงบประมาณเพื่อการพัฒนาให้กับองค์กรปกครองส่วนท้องถิ่นมากขึ้น
3. มีกฎหมายปฏิรูปการศึกษา และสาธารณสุขให้ประชาชนได้รับบริการที่ดี รวมทั้งมีการปฏิรูประบบราชการเพื่อให้เกิดการบริหารจัดการที่ดีของหน่วยงานภาครัฐ
4. มีโรงงานอุตสาหกรรมสิ่งทอในพื้นที่จังหวัด ทำให้เกิดความมั่นคงในการสร้างงานและรายได้
5. โครงสร้างทางสังคมในจังหวัดชัยภูมิกำลังเปลี่ยนแปลงเข้าสู่สังคมผู้สูงอายุและสังคมเมืองมากขึ้น โดยที่ประชากรกลุ่มเด็กลดลง แต่ประชากรกลุ่มผู้สูงอายุเพิ่มขึ้น
6. กระแสประชาธิปไตยในประเทศไทยให้ความสำคัญกับกระบวนการมีส่วนร่วมของประชาชน การพิทักษ์สิทธิมนุษยชน การคุ้มครองสิทธิเด็ก สตรีและผู้ด้วยโอกาส รวมถึงการอนุรักษ์ทรัพยากรธรรมชาติและสิ่งแวดล้อมมากขึ้น จึงเป็นโอกาสดีในการปรับตัวให้สอดคล้องกับกระแสหลักดังกล่าว
7. การเติบโตของสังคมเมืองทำให้ประชาชนในเมืองแสวงหาแหล่งท่องเที่ยวและสถานที่พักผ่อนหย่อนใจทางธรรมชาติ

**อุปสรรค (Threat)**

1. ภารกิจที่เพิ่มมากขึ้นจากการได้รับการกระจายอำนาจ ไม่เหมาะสมสอดคล้องกับจำนวนบุคลากรขององค์กรปกครองส่วนท้องถิ่นซึ่งมีอยู่จำนวนน้อยเมื่อเทียบกับปริมาณงานที่ต้องรับผิดชอบอีกประการหนึ่ง องค์กรปกครองส่วนท้องถิ่นไม่ได้รับการกระจายอำนาจอย่างแท้จริง ทำให้ไม่สามารถดำเนินการได้
2. ราคาน้ำมันเชื้อเพลิงรวมทั้งราคาปัจจัยการผลิตในภาคเกษตรกรรมมีราคาสูงขึ้น ส่งผลกระทบต่อต้นทุนการผลิตและคุณภาพการผลิต
3. แรงงานที่มีการศึกษาสูง มีทักษะ และความรู้ความสามารถ นิยมไปทำงานจังหวัดอื่น ๆ ที่ได้รับค่าจ้างผลตอบแทนสูงกว่าจังหวัดชัยภูมิ
4. สถานประกอบการและโรงงานอุตสาหกรรมต่าง ๆ ที่เป็นแหล่งจ้างงานที่ต้องใช้แรงงานจำนวนมากและทำให้เกิดความมั่นคงในการมีรายได้ประจำมีจำนวนไม่มาก
5. เสถียรภาพทางเศรษฐกิจของประเทศไทยมีความเปราะบางตามกระแสการเปลี่ยนแปลงของเศรษฐกิจและการเมืองโลก และอาจส่งผลต่อภาวการณ์จ้างงาน การผลิต การบริโภค การลงทุน และเสถียรภาพทางเศรษฐกิจของจังหวัด

**พันธกิจ**

1. การยกระดับคุณภาพของโครงสร้างพื้นฐานและระบบการบริการสาธารณะ
2. การพัฒนาคุณภาพของคนและให้ความคุ้มครองทางสังคมอย่างทั่วถึงและเป็นธรรม
3. การพัฒนาท้องถิ่นให้น่าอยู่ มีความสงบ สะดวก สะอาด ปลอดภัย และมีระเบียบวินัย รวมทั้งเสริมสร้างความเข้มแข็งของครอบครัวและชุมชนเพื่อสนับสนุนการยกระดับคุณภาพชีวิต
4. การส่งเสริมและพัฒนาแหล่งท่องเที่ยวทางธรรมชาติ ศิลปะ และวัฒนธรรมแบบบูรณการ โดยให้ความสำคัญกับการอนุรักษ์และฟื้นฟูควบคู่ไปกับการใช้ประโยชน์ เพื่อให้เกื้อหนุนต่อการพัฒนาคุณภาพชีวิตและเศรษฐกิจของชุมชน
5. การพัฒนาเศรษฐกิจฐานรากให้เข้มแข็ง และสามารถพึ่งพาตนเองได้ด้วยการพัฒนาธุรกิจชุมชนอย่างคราบวงจร
6. การส่งเสริมและพัฒนากระบวนการผลิต การพาณิชย์ และการลงทุน ของเกษตรกรรม อุตสาหกรรมการเกษตร และอุตสาหกรรมสิ่งทอให้เป็นฐานในการสร้างงานและกระจายรายได้ โดยให้ความสำคัญกับการสร้างมูลค่าเพิ่ม การเพิ่มผลผลิต คุณภาพ ประสิทธิภาพ และการปลอดสารพิษ

7. การสร้างระบบการบริหารจัดการที่ดีให้เกิดขึ้นในองค์การบริหารส่วนจังหวัด เทศบาล และองค์การบริหารส่วนตำบล และหน่วยธุรกิจเพื่อให้เกื้อหนุนต่อการพัฒนาเศรษฐกิจ สังคม ทรัพยากรธรรมชาติและสิ่งแวดล้อมอย่างยั่งยืน

**นโยบายการพัฒนาอำเภอ**

**■นโยบายการแก้ไขปัญหาความเดือดร้อนของประชาชน**

- ส่งเสริมสนับสนุนให้ความรู้ด้านเทคนิคในการจัดการปัญหาความเดือดร้อนของชุมชน

- ส่งเสริมการมีส่วนร่วมของประชาชน ประชาคม องค์การเอกชน ส่วนราชการ เข้ามาแก้ไขปัญหาความเดือดร้อนของประชาชน

- จัดตั้งศูนย์ดำรงธรรม เพื่อรับเรื่องราวร้องทุกข์และร้องขอความเป็นธรรมให้กับราษฎร

**■ นโยบายการให้บริการประชาชน**

- เสริมสร้างความรู้งานทะเบียนสู่ประชาชน

- ปรับปรุงภูมิทัศน์และสภาพแวดล้อม รอบบริเวณสำนักงานเพื่อให้เกิดความพึงพอใจและได้รับความประทับใจในการมารับบริการ

**■ นโยบายการพัฒนาตามภารกิจของส่วนราชการ**

- ส่งเสริมการพัฒนาศักยภาพ ของคน ให้ความรู้ความสามารถปรับตัวให้ทันต่อกระแสการเปลี่ยนแปลงทั้งในด้านเศรษฐกิจ สังคม การเมือง มีจิตใจเข้มแข็ง มีคุณธรรมตระหนักถึงประโยชน์ส่วนรวม

- ส่งเสริมสนับสนุน ให้มีการพัฒนาฝีมือแรงงานให้มีคุณภาพ และครอบคลุมประชาชนทุกกลุ่ม ทั้งในเขตเมืองและเขตชนบท และส่งเสริมการมีส่วนร่วมของชุมชนในการแก้ไขปัญหายาเสพติดและปัญหาโรคเอดส์

- พัฒนาส่งเสริมสุขภาพและป้องกันโรค โดยส่งเสริมการรวมกลุ่มเพื่อสุขภาพการสนับสนุนการพักผ่อน และการออกกำลังกาย การสนับสนุนการสร้างสิ่งแวดล้อมที่ส่งเสริมการมีสุขภาพดี การกีฬาเพื่อสุขภาพ การกีฬาเพื่อการแข่งขัน และการกีฬาต้านยาเสพติดในทุกพื้นที่

- สนับสนุนการให้ประชาชนรวมตัว เพื่อร่วมคิด ร่วมทำ โดยเริ่มจากครอบครัวที่เข้มแข็ง เพื่อสร้างความเข้มแข็งของชุมชน และสังคมที่ประกอบด้วยสมาชิกทุกคน ที่มีความรักความเอื้ออาทรต่อกัน มีการเรียนรู้การทำงาน เพื่อแก้ไขและพัฒนาร่วมกัน จนมีศักยภาพที่สามารถพึ่งตนเองได้อย่างต่อเนื่อง ในลักษณะประชาคมหมู่บ้าน ตำบล อำเภอ รวมทั้งมีส่วนร่วมในการควบคุม ดูแล ตรวจสอบ การทำงานของหน่วยบริหารราชการส่วนท้องถิ่นของตนเอง

- ประชาสัมพันธ์ อบรมให้ความรู้เกี่ยวกับ สิทธิ เสรีภาพ ตามบทบัญญัติของรัฐธรรมนูญ

- ดำเนินงานยุทธศาสตร์ ราษฎร์ – รัฐ ร่วมใจต้านภัยยาเสพติด

**นโยบายการพัฒนาของผู้บริหารองค์การบริหารส่วนตำบลหลุบคา**

ตำบลหลุบคา สภาพพื้นที่ทั่วไปของตำบลหลุบคา เป็นที่ราบสูงของด้านตะวันออกเฉียงเหนือลาดต่ำลงมาทางทิศตะวันตกเฉียงใต้ของตำบลหลุบคา ทำให้พื้นที่ด้านตะวันออกเป็นที่ดอนสลับกับที่ลุ่ม ส่วนด้านทิศตะวันตกส่วนใหญ่เป็นที่ลุ่ม โดยประชากรมีอาชีพหลักคือเกษตรกรรม สามารถผลิตสินค้าออกสู่ตลาดและได้รับความนิยมจากผู้บริโภค มีการปลูกผลไม้ตามฤดูกาล หรือพืชเศรษฐกิจ มีศักยภาพและข้อได้เปรียบมีสภาพดินที่อุดมสมบูรณ์มีแหล่งต้นน้ำลำธาร มีสถานที่ท่องเที่ยวเชิงอนุรักษ์ และเชิงประวัติศาสตร์ แต่ยังมีข้อจำกัดในเรื่องปัญหาทรัพยากรป่าไม้เหลือน้อย ปัญหาความแห้งแล้งและการขาดแคลนน้ำเพื่อการเกษตร

**จากศักยภาพและข้อจำกัดของพื้นที่ตำบลหลุบคา ผู้บริหารจึงได้กำหนดนโยบายที่สำคัญ ดังนี้**

1. ส่งเสริมอาชีพและการมีงานทำตามศักยภาพและภูมิปัญญาท้องถิ่น
2. พัฒนาอาชีพให้มีความหลากหลายโดยการใช้ทรัพยากรในพื้นที่ให้เกิดประโยชน์สูงสุด
3. พัฒนาโครงสร้างพื้นฐานให้สามารถรองรับการขยายตัวของชุมชนและเพื่อบริการชุมชนได้อย่างมีประสิทธิภาพและทั่วถึง
4. ส่งเสริมและพัฒนาคุณภาพชีวิต ได้แก่ สุขภาพ การศึกษา ศาสนา วัฒนธรรม ประเพณี เพื่อให้ประชาชนในพื้นที่อยู่ในสภาวะอยู่ดีกินดี มีส่วนร่วมในการพัฒนาชุมชน และมีศาสนาวัฒนธรรมเป็นที่ยึดเหนี่ยวจิตใจ

5.ปรับปรุงและขยายโครงการด้านสาธารณูปโภค สาธารณูปการ ให้เพียงพอ

6. พัฒนาแหล่งน้ำเพื่อการอุปโภคบริโภค ให้สามารถใช้ประโยชน์ได้ตลอดปี

7. ส่งเสริมอาชีพให้ประชาชนมีงานทำและกระจายรายได้ให้แก่ประชาชน

8. สนับสนุนและส่งเสริมการอนุรักษ์วัฒนธรรมและประเพณีอันดีงามและท้องถิ่น

9. พัฒนาสุขภาพอนามัยของประชาชนยกระดับคุณภาพชีวิตและความเป็นอยู่ของประชาชนให้ดีขึ้น

10. พัฒนาส่งเสริมด้านการส่งเสริมการศึกษาและการกีฬา

11. ส่งเสริมการมีส่วนร่วมของประชาชนในการพัฒนาท้องถิ่น และร่วมกันป้องกันแก้ไขปัญหายาเสพติด

12. พัฒนาขีดความสามารถและเพิ่มประสิทธิภาพในการบริหารงานขององค์การบริหารส่วนตำบล

13. บำรุงรักษา สภาพแวดล้อมและทรัพยากรธรรมชาติ

14. ส่งเสริมเศรษฐกิจพอเพียง สร้างชุมชนในเขตองค์การบริหารส่วนตำบลให้เข้มแข็ง

15. ส่งเสริมให้ประชาชนเข้าใจในการปกครองระบอบประชาธิปไตยอันมีพระมหากษัตริย์เป็นประมุข

16. ปรับปรุงภูมิทัศน์ในเขตองค์การบริหารส่วนตำบล ให้เป็นชุมชนน่าอยู่น่าอาศัย

17. สนับสนุนสวัสดิการแก่คนพิการ ผู้ชรา และผู้ด้อยโอกาสผู้ป่วยเอดส์

**1.4 แผนที่ยุทธศาสตร์**

**ยุทธศาสตร์การพัฒนาขององค์กรปกครองส่วนท้องถิ่น**

**ชุมชนเข้มแข็ง เพิ่มผลผลิตการเกษตร พัฒนาเศรษฐกิจ เน้นชีวิตแบบพอเพียง**

วิสัยทัศน์

พันธกิจ

ส่งเสริมและอนุรักษ์ทรัพยากร

ธรรมชาติและสิ่งแวดล้อม

พัฒนาระบบการให้บริการประชาชน โดยกระบวนการมีส่วนร่วมของประชาชนทุกภาคส่วน

ส่งเสริมและพัฒนาระบบบริการสาธารณสุข เสริมสร้างสุขภาพอนามัยของประชาชน

ส่งเสริมและพัฒนาการศึกษา พัฒนาคนและสังคมให้เข้มแข็ง

ส่งเสริมพัฒนาอาชีพ สร้างงาน เพิ่มรายได้สร้างความมั่นคงทางเศรษฐกิจให้แก่ประชาชน

พัฒนาระบบสาธารณูปโภค สาธารณูปการ ให้ได้มาตรฐานและทั่วถึง

ประชาชนมีสุขภาพอนามัยที่ดี

ชุมชนมีทรัพยากรธรรมชาติและสิ่งแวดล้อมที่สมดุลและยั่งยืน

ประชาชนได้รับบริการด้วยความเป็นธรรม โปร่งใส มีส่วนร่วมในการพัฒนาท้องถิ่น

ประชาชนมีคุณภาพชีวิตที่ดี มีแหล่งเรียนรู้ มีภูมิคุ้มกัน รู้เท่ากันโลก

ประชาชนได้รับบริการด้านสาธารณูปโภค สาธารณูปการอย่างทั่วถึง

ประชาชนมีอาชีพ มีรายได้พอเพียงและมีความมั่นคงทางเศรษฐกิจ

เป้าประสงค์

ยุทธศาสตร์

การพัฒนาทรัพยากรธรรม

ชาติและสิ่งแวดล้อม

การพัฒนาการเมืองและการบริหารจัดการองค์กร

การพัฒนาเศรษฐกิจ

การพัฒนาคนและสังคม

การพัฒนาด้านโครงสร้างพื้นฐาน

๑. คุ้มครองดูแลและบำรุงรักษาแหล่งน้ำตามธรรมชาติ ทรัพยากรป่าไม้ และสัตว์ป่า

๑. ส่งเสริม สนับสนุน และพัฒนาอาชีพ ตามความต้องการของประชาชนในท้องถิ่น

ก่อสร้าง/ปรับปรุง/ซ่อมแซม บำรุงรักษา และพัฒนาเส้นทางคมนาคมให้ได้มาตรฐานและทั่วถึง

ส่งเสริมสนับสนุนการศึกษาศูนย์พัฒนาเด็กเล็ก การ

ศึกษาในระบบ นอกระบบและการศึกษาตามอัธยาศัย

บริหารจัดการองค์กรให้มีประสิทธิภาพ โปร่งใส ตามหลักการบริหารกิจการบ้านเมืองที่ดี

แนวทางการพัฒนา

อนุรักษ์ ฟื้นฟู สร้างจิตสำนึกรักและหวงแหนทรัพยากรธรรมชาติและสิ่งแวดล้อมในชุมชน

๒. ส่งเสริมสนับสนุน และพัฒนาผลิตภัณฑ์ OTOP ให้มีคุณภาพและเพิ่มช่องการจัดจำหน่าย

ส่งเสริมสนับสนุนกิจกรรมทางศาสนา อนุรักษ์ ฟื้นฟู ศิลปวัฒนธรรม ประเพณี และภูมิปัญญาท้องถิ่น

ก่อสร้าง/ปรับปรุง/ซ่อมแซม บำรุงรักษา ระบบสาธารณูปโภค สาธารณูปการ

และการบริหารจัดการน้ำแบบบูรณาการ

ส่งเสริมการมีส่วนร่วมของประชาชนในการพัฒนาท้องถิ่น ตามระบอบประชาธิปไตยอันมีพระมหากษัตริย์เป็นประมุข

ส่งเสริมสวัสดิการสังคมและสังคมสงเคราะห์ พัฒนาผู้ด้อยโอกาส ผู้พิการ ผู้สูงอายุ เด็ก และเยาวชน

การบริหารจัดการด้านขยะมูลฝอย

๓. ปรับปรุง พัฒนา อนุสรณ์สถานบ้านอ่าวศรีเมืองให้เป็นแหล่งเรียนรู้และแหล่งท่องเที่ยว เชิงประวัติศาสตร์

ส่งเสริมสนับสนุนกิจกรรมด้านการกีฬาและนันทนาการ

ปรับปรุง พัฒนา จัดหาเครื่องมือเครื่องใช้ เทคโนโลยีที่ทันสมัย เพื่อเพิ่มประสิทธิภาพในการปฏิบัติราชการและการให้บริการประชาชน

ก่อสร้าง/ปรับปรุง/พัฒนา สถานที่พักผ่อนหย่อนใจในตำบล

วางแผนด้านการผังเมืองและการควบคุมอาคาร

. ส่งเสริมและพัฒนาด้านสาธารณสุข เสริมสร้างสุขภาพอนามัยของประชาชน การป้องกันและระงับการระบาดของโรคติดต่อ

ส่งเสริมและพัฒนาบุคลากรท้องถิ่น ให้มีศักยภาพและประสิทธิภาพในการปฏิบัติราชการ

. ส่งเสริม สนับสนุนการป้องกัน ปราบปราม และบำบัดยาเสพติด

. ส่งเสริมการจัดระเบียบชุมชน การรักษาความสงบเรียบร้อยและความปลอดภัยในชีวิตและทรัพย์สิน

**๒. ยุทธศาสตร์ขององค์กรปกครองส่วน**ท้องถิ่น

**2.1 วิสัยทัศน์ในการพัฒนาองค์การบริหารส่วนตำบลหลุบคา (พ.ศ.2561-2565)**

องค์การบริหารส่วนตำบลหลุบคา ได้กำหนดวิสัยทัศน์การพัฒนา ภายในเขตพื้นที่ขององค์การให้มีศักยภาพ เกิดความเข้มแข็งภายในชุมชน โดยเน้นที่ความต้องการของประชาชนในพื้นที่เป็นหลัก โดยคำนึงถึงจุดมุ่งหมายที่ต้องการให้เกิดขึ้นในอนาคตข้างหน้า เพราะเราเชื่อว่าหากสถานการณ์ดังกล่าวเกิดขึ้นแล้วส่งผลให้เกิดคุณค่าหรือค่านิยมบางประการที่ยึดถือ ซึ่งวิสัยทัศน์จะเป็นผลรวมของการสรุปบทเรียนจากอดีต พิจารณาปัจจุบันและมุ่งหวังถึงอนาคตข้างหน้า จึงกำหนดวิสัยทัศน์ขององค์การบริหารส่วนตำบลหลุบคา ไว้ดังนี้

**“ ชุมชนเข้มแข็ง เพิ่มผลผลิตการเกษตร พัฒนาเศรษฐกิจ เน้นชีวิตแบบพอเพียง ”**

**พันธกิจการพัฒนา**

พันธกิจที่ 1 พัฒนาประสิทธิภาพ เพิ่มบทบาทขององค์การบริหารส่วนตำบล ในงานด้านสังคมสงเคราะห์และการสาธารณสุขขั้นพื้นฐาน

พันธกิจที่ 2 สร้างเศรษฐกิจชุมชนให้เข้มแข็ง สมดุลและยั่งยืน โดยเน้นด้านการเกษตรกรรม ให้เป็นตลาดผลผลิตทางการเกษตร

พันธกิจที่ 3 สร้างระบบบริหารจัดการทรัพยากรธรรมชาติและสิ่งแวดล้อม ทรัพยากรป่าไม้ พัฒนาแหล่งน้ำธรรมชาติ

พันธกิจที่ 4 พัฒนาและส่งเสริมความรู้ความเข้าใจในด้านการเมือง การบริหาร และการปกครอง ให้กับประชาชน สนับสนุนการมีส่วนร่วมในการดำเนินการระหว่างภาครัฐกับประชาชนในรูปแบบต่างๆและสร้างระบบบริหารจัดการภาครัฐที่ดีในองค์การบริหารส่วนตำบล

พันธกิจที่ 5 พัฒนาโครงสร้างพื้นฐาน สาธารณูปโภค สาธารณูปการ ให้ได้มาตรฐานและเพียงพอกับความต้องการของประชาชนตามศักยภาพขององค์การบริหารส่วนตำบลควบคู่กับการวางผังเมืองที่ดี

**2.2 ยุทธศาสตร์การพัฒนาขององค์การบริหารส่วนตำบลหลุบคา**

1. ยุทธศาสตร์การพัฒนาด้านทรัพยากรมนุษย์และสังคม

2. ยุทธศาสตร์การพัฒนาด้านเศรษฐกิจชุมชนและการแก้ไขปัญหาความยากจน

3. ยุทธศาสตร์การพัฒนาด้านธรรมชาติและสิ่งแวดล้อม

4. ยุทธศาสตร์การพัฒนาด้านบริหารกิจการบ้านเมืองที่ดี

5. ยุทธศาสตร์การพัฒนาด้านโครงสร้างพื้นฐาน

**2.3 เป้าประสงค์**

- เพิ่มประสิทธิภาพ กระบวนการเรียนรู้และฝึกอบรมให้คิดเป็นทำเป็น

- สนับสนุนให้เกิดความเชื่อมโยงองค์ความรู้สากลเข้ากับภูมิปัญญาท้องถิ่น

- สร้างแนวทางการดำรงชีวิตของประชาชนให้รู้เท่าทัน การพัฒนาและสามารถรักษาระดับ

การพัฒนาที่เหมาะสมได้ด้วยตัวเอง

- สนับสนุนให้เกิดการกระจายอำนาจการจัดการศึกษา เพื่อให้ครบครัวชุมชนมีบทบาท

มากขึ้น

- ให้ความสำคัญเป็นลำดับสูงต่อการพัฒนาการพัฒนาของเด็กและเยาวชน

- สร้างบรรยากาศแวดล้อมที่เอื้อต่อการพัฒนาเด็กและเยาวชน

- สนับสนุนให้มีการพัฒนาจิตใจคนให้เป็นคนดี มีวินัย คุณธรรมและจริยธรรม

- ส่งเสริมวัฒนธรรมไทย โดยเน้นศักดิ์ศรีและศักยภาพของประชาชน

- ส่งเสริมสนับสนุนบริการสาธารณสุขให้สามารถบริการประชาชนได้อย่างมีประสิทธิภาพและบรรลุ เป้าหมายของการมีสุขภาพดีถ้วนหน้า

- ส่งเสริมสนับสนุนการป้องกันโรคและส่งเสริมสุขภาพ

- ส่งเสริมความเข้มแข็งของสถาบันครอบครัวและชุมชน

- สนับสนุนการเพิ่มศักยภาพและขีดความสามารถของผู้ด้อยโอกาสในชุมชน

- ดำเนินการเพื่อความปลอดภัยในชีวิตและทรัพย์สินของประชาชน รวมทั้งป้องกันและแก้ปัญหายาเสพติด

- ดำเนินการเพื่อให้ประชาชนมีการนันทนาการอย่างมีคุณภาพและเพียงพอ

**2.4 ตัวชี้วัด**

(1) ประชาชนมีแหล่งกักเก็บน้ำใช้สำหรับอุปโภค บริโภคและการเกษตรอย่างพอเพียง

(2) ประชาชนในตำบลหลุบคามีรายได้เพิ่มขึ้น

(3) โรงเรียน สพฐ. 3 แห่ง ได้รับการสนับสนุนอาหารกลางวัน อาหารเสริมนม

(4) ศพด. 2 แห่ง ได้รับการสนับสนุนอาหารกลางวัน อาหารเสริมนม รวมทั้งพัฒนาอาคารสถานที่และ ระบบบริหารจัดการ

(5) เด็กและเยาวชนได้ร่วมกิจกรรม

(6) ผู้ดูแลเด็กเล็กได้รับการพัฒนาประสิทธิในการปฏิบัติงาน

(7) เด็กเล็กได้มีความรู้ และมีทักษะเพิ่มขึ้น

(8) มีวัสดุ อุปกรณ์ การเรียนการสอนอย่างทั่วถึงและเพียงพอ

(9) อาสาสมัครในการช่วยเหลือชุมชนและประสานงานในชุมชน

(10) ประชาชนมีรายได้เพิ่มขึ้น 5%

(11) ส่งเสริมสวัสดิการสังคม สงเคราะห์ ผู้พิการ ผู้ด้อยโอกาส ผู้สูอายุ 6 หมู่บ้าน

(12) กลุ่มสตรี อสม. ได้ทำกิจกรรม ร่วมกัน และสร้างความสามัคคี

(13) ประชาชนได้รับการบริการสาธารณสุขอย่างทั่วถึง 6 หมู่บ้าน

(14) จัดวางผังเมืองขององค์กรปกครองส่วนท้องถิ่นให้เป็นไปตามมาตรฐาน

(15) ก่อสร้าง ปรับปรุงเส้นทางคมนาคมอย่างทั่วถึง 6 หมู่บ้าน

(16) ประสาน สนับสนุน ร่วมมือกับส่วนราชการ และองค์กรปกครองส่วนท้องถิ่นอื่น ๆ

(17) ส่งเสริมขนบธรรมเนียม จารีตประเพณี ศิลปวัฒนธรรมอันดีงามของท้องถิ่น 6 หมู่บ้าน

(18) ส่งเสริมและสนับสนุนกิจกรรมลานกีฬาชุมชนและจัดการแข่งขันกีฬาประเภทต่างๆ ทั้ง 6 หมู่บ้าน

(19) ส่งเสริมการเลือกตั้งตามระบบการปกครองแบบประชาธิปไตยและตามกฎหมายที่เกี่ยวข้อง ทั้ง 6 หมู่บ้าน

(20) การจัดระเบียบโครงสร้างการบริหารจัดการภายในองค์กรให้สามารถปฏิบัติหน้าที่ให้เกิดประสิทธิภาพและประสิทธิผลยิ่งขึ้น 6 หมู่บ้าน

(21) ส่งเสริมให้ประชาชนมีส่วนร่วมการบริหารงาน

(22) ส่งเสริมให้เกิดการบริหารจัดการที่มีประสิทธิภาพ ตอบสนองความต้องการของประชาชนตามหลักการบริหารกิจการบ้านเมืองที่ดี 6 หมู่บ้าน

(23) ส่งเสริมและสนับสนุนการติดตั้งระบบเตือนภัยธรรมชาติ และภัยพิบัติต่าง ๆ 6 หมู่บ้าน

(24) ส่งเสริมการฝึกอบรมอาสาสมัครป้องกันภัยและบรรเทาสาธารณภัยประจำหมู่บ้าน/ตำบลและทีมกู้ชีพกู้ภัยตำบล 6 หมู่บ้าน

(25) สนับสนุนให้มีวัสดุอุปกรณ์เกี่ยวกับการป้องกันและการช่วยเหลือเมื่อเกิดภัยพิบัติ

(26) เพื่อทัศนียภาพที่สวยงามประชาชนเห็นประโยชน์ของการปลูกป่า

(27) ส่งเสริมสนับสนุนและร่วมมือกับส่วนราชการ องค์กรปกครองส่วนท้องถิ่นและภาคเอกชนในการรณรงค์สร้างจิตสำนึก เพื่อป้องกันและแก้ไขปัญหามลพิษและปัญหาสิ่งแวดล้อมของ 6 หมู่บ้าน

(28) การกำจัดขยะ สิ่งปฏิกูลอย่างถูกวิธี 6 หมู่บ้าน

**2.5 เป้าหมาย**

- ประชาชนในพื้นที่ได้รับการศึกษา สามารถอ่านออกเขียนได้เพิ่มมากขึ้น

* เยาวชนในพื้นที่ได้รับการศึกษา และเพิ่มโอกาสทางการศึกษาให้กับเยาวชน

- ประชาชนในพื้นที่มีคุณภาพชีวิตที่ดีขึ้น และมีชีวิตความเป็นอยู่ที่ดีขึ้นตามเกณฑ์ จปฐ.

* ประชาชนส่วนใหญ่มีความรู้ มีส่วนร่วมในการดูแลรักษาสุขภาพ รู้วิธีป้องกันโรค และรู้วิธีออกกำลังกายเพื่อสุขภาพ
* เด็กและเยาวชนได้รับการศึกษาตามเกณฑ์ภาคบังคับ มีส่วนร่วมในการทำประโยชน์ต่อสังคม มีความรักและหวงแหนวัฒนธรรมอันดีงามของท้องถิ่น
* ประชาชนเข้มแข็งในทุกหมู่บ้าน สามารถมีส่วนร่วมและร่วมกิจกรรมต่าง ๆ ร่วมตรวจสอบการทำงานของหน่วยบริหารราชการส่วนท้องถิ่น

**2.6 กลยุทธ์**

**ยุทธศาสตร์ที่ 1 ยุทธศาสตร์การพัฒนาด้านทรัพยากรมนุษย์และสังคม**

-แนวทางพัฒนาการศึกษาของเด็กและเยาวชน

-แนวทางการส่งเสริมการสาธารณสุข การมีสุขภาพแข็งแรง สนับสนุนการป้องกันโรคติดต่อและการมีสุขภาพดีถ้วนหน้า

-แนวทางการสนับสนุนทุนการศึกษาและการจัดกิจกรรมต่าง ๆ ของนักเรียน

-แนวทางการเสริมสร้างบรรยากาศสภาพแวดล้อมที่เอื้อต่อการพัฒนาเด็กและเยาวชน

-แนวทางการดำเนินการเพื่อให้ประชาชนมีความปลอดภัยในชีวิตและทรัพย์สินรวมทั้งป้องกันและแก้ไขปัญหายาเสพติด

-แนวทางการส่งเสริมการกีฬาการและการออกกำลังกายเพื่อสุขภาพของประชาชน

-แนวทางการส่งเสริมความเข้มแข็งของสถาบันครอบครัว/ชุมชนและด้านบริการชุมชน

-แนวทางการส่งเสริมวัฒนธรรมด้านศาสนาและประเพณีที่ดีงาม

-แนวทางการสนับสนุนการเพิ่มศักยภาพและขีดความสามารถของผู้ด้อยโอกาส

**ยุทธศาสตร์ที่ 2 ยุทธศาสตร์การพัฒนาด้านเศรษฐกิจชุมชนและการแก้ไขปัญหาความยากจน**

-แนวทางการพัฒนาส่งเสริมอาชีพให้หลากหลายขยายโอกาสการมีงานทำและการกระจายรายได้ให้ประชาชน

-แนวทางการสนับสนุนให้มีการผสมผสานมิติทางด้านสิ่งแวดล้อมเข้ากับ มิติทางเศรษฐกิจเพื่อให้การพัฒนาเศรษฐกิจก่อผลเสียหายต่อสิ่งแวดล้อมและคุณภาพชีวิตน้อยที่สุด

**ยุทธศาสตร์ที่ 3 ยุทธศาสตร์การพัฒนาด้านธรรมชาติและสิ่งแวดล้อม**

-แนวทางการเพิ่มประสิทธิภาพในการส่งเสริมรักษาทรัพยากรธรรมชาติและสิ่งแวดล้อม

-แนวทางการเพิ่มประสิทธิภาพในการจัดเก็บและกำจัดขยะมูลฝอย สิ่งปฏิกูล ฝุ่นละออง ของเสียอันตราย

-แนวทางการส่งเสริมการมีส่วนร่วมของประชาชน ในการปรับปรุงสภาพแวดล้อมและการสร้างภูมิทัศน์ให้ร่มรื่นน่าอยู่อาศัย

**ยุทธศาสตร์ที่ 4 ยุทธศาสตร์การพัฒนาด้านบริหารกิจการบ้านเมืองที่ดี**

-แนวทางการสร้างเสถียรภาพทางการเงิน-การคลังให้มีความมั่นคงและมีศักยภาพเพียงพอในการพัฒนาด้านบริหาร

-แนวทางการปรับปรุงทรัพยากรการบริหารให้ครอบคลุมและมีประสิทธิภาพในการบริหาร

-แนวทางการสนับสนุนให้เกิดกระบวนการบริหารควบคู่การบริการ เน้นความรวดเร็ว โปร่งใส ตรวจสอบได้

-แนวทางการส่งเสริมการมีส่วนร่วมของประชาชนให้ความรู้ความเข้าใจในการปกครองระบอบประชาธิปไตยอันมีพระมหากษัตริย์เป็นประมุข การออกเสียงเลือกตั้งและแสดงความคิดเห็นในการพัฒนา

**ยุทธศาสตร์ที่ 5 ยุทธศาสตร์การพัฒนาด้านโครงสร้างพื้นฐาน**

-แนวทางการพัฒนาระบบจราจร การคมนาคมขนส่ง

-แนวทางการพัฒนาด้านแหล่งน้ำ /ลำห้วยสาธารณะ

-แนวทางการพัฒนาระบบการสื่อสาร สาธารณูปโภค /สาธารณูปการ

**2.7 จุดยืนทางยุทธศาสตร์**

(1) การพัฒนาชุมชนให้น่าอยู่มีความเข้มแข็ง โดยได้รับบริการสาธารณะด้านโครงสร้างพื้นฐานที่จำเป็นเพื่อรองรับการขยายตัวของชุมชนและเศรษฐกิจ

(2) การพัฒนาระบบการศึกษาและส่งเสริมศิลปวัฒนธรรมท้องถิ่น

(3) ส่งเสริมและพัฒนาศักยภาพคนและความเข้มแข็งของชุมชนในการพึ่งตนเอง

(4) การกำจัดขยะมูลฝอย สิ่งปฏิกูลและมลภาวะสิ่งแวดล้อมที่มีอย่างยั่งยืน

(5) การพัฒนาระบบการบริหารจัดการภาครัฐที่ดีและมีส่วนร่วมจากทุกภาคส่วน

**3. การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

ในการจัดทำแผนพัฒนาท้องถิ่นสี่ปีขององค์การบริหารส่วนตำบลได้ใช้การวิเคราะห์SWOT Analysis/Demand (Demand Analysis)/Global Demand และTrend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย การวิเคราะห์ศักยภาพด้านเศรษฐกิจ ด้านสังคม ด้านทรัพยากรธรรมชาติและสิ่งแวดล้อม ซึ่งมีรายละเอียดดังนี้

**จุดแข็ง (S : Strength-s)**

- ประชาชนมีความพร้อม จะมีส่วนร่วมในกระบวนการพัฒนาท้องถิ่น

- การจัดโครงสร้างภายในมีความเหมาะสมสอดคล้องกับภารกิจ

- มีองค์การบริหารส่วนตำบลที่พร้อมจะให้บริการสาธารณะและแก้ไขปัญหาความเดือดร้อนของ

ประชาชน

- มีการประสานร่วมมือกันระหว่างองค์การบริหารส่วนตำบลกับส่วนราชการต่าง ๆ

- ผู้นำชุมชนมีความเข้มแข็ง และมีศักยภาพในการพัฒนา

- ส่งเสริมการมีส่วนร่วมของประชาชนในรูปแบบประชาคม การประชุมวางแผนเตรียมงาน

**จุดอ่อน (W : Weakness)**

- กฎหมาย ระเบียบ ข้อบังคับที่เกี่ยวข้องกับการปฏิบัติงาน มีการแก้ไขเปลี่ยนแปลงอยู่ตลอดเวลาทำให้

เจ้าหน้าที่ผู้ปฏิบัติสับสนขาดความชัดเจน

- องค์การบริหารส่วนตำบล มีงบประมาณจำกัด ทำให้การพัฒนาไม่เป็นไปตามแผนพัฒนาที่วางไว้

- การใช้ทรัพยากรธรรมชาติ และการทำลายสิ่งแวดล้อมเพิ่มขึ้น ก่อให้เกิดปัญหาภัยธรรมชาติ

**โอกาส (O : Opportunity)**

- จังหวัดชัยภูมิ หรือหน่วยงานที่เกี่ยวข้องสนับสนุนงบประมาณให้องค์การบริหารส่วนตำบล ดำเนินการตามแผนงานโครงการตามแนวทางยุทธศาสตร์การพัฒนาจังหวัด และแผนพัฒนาองค์การบริหารส่วนตำบล

- มีเส้นทางคมนาคมเชื่อมระหว่างจังหวัด สามารถรองรับการขยายตัวทางด้านเศรษฐกิจ

- นโยบายของรัฐบาลในการส่งเสริมการกระจายอำนาจการปกครองท้องถิ่น โดยการสร้างดุลยภาพระหว่างการกำกับดูแล และความเป็นอิสระของท้องถิ่นในการบริหารจัดการงบประมาณและบุคลากรของท้องถิ่น

**อุปสรรค (T : Threat)**

- ประชาชนขาดความรู้ ความเข้าใจ บทบาทหน้าที่ของตนเองกับงานของท้องถิ่น

- นโยบายรัฐบาลไม่สามารถถ่ายโอนงบประมาณมายัง องค์กรปกครองส่วนท้องถิ่น ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 ทำให้การพัฒนาท้องถิ่นบางเรื่องต้องชะงัก

- กฎหมาย ระเบียบ ข้อบังคับขาดความยืดหยุ่น หรือไม่เหมาะสมสอดคล้องกับภารกิจห้วงระยะเวลาในการจัดสรรและการเบิกจ่ายงบประมาณของรัฐบาลมีความไม่แน่นอน

- การดำเนินงานตามนโยบายต่าง ๆ ของรัฐบาลมีจำนวนเพิ่มมากขึ้น ความรับผิดชอบเพิ่มมากขึ้น ประกอบกับปัญหาในพื้นที่และความต้องการประชาชนมีมาก แต่ไม่สามารถปฏิบัติได้ครบถ้วน เนื่องจากจำกัดด้วยอำนาจหน้าที่และจำนวนงบประมาณที่มีจำกัด

**3.2 การประเมินสถานการณ์สภาพแวดล้อมภายนอกที่เกี่ยวข้อง**

ในการจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์การบริหารส่วนตำบลหลุบคา นั้น ได้ทำการประเมินสถานการณ์สภาพแวดล้อมภายนอกที่เกี่ยวข้อง ซึ่งมีรายละเอียดดังนี้

|  |  |  |  |  |  |
| --- | --- | --- | --- | --- | --- |
| **ด้าน** | **สถานการณ์ภาพแวดล้อม**  **ภายนอกที่เกี่ยวข้อง** | **ขอบข่ายและปริมาณของปัญหา/**  **ความต้องการ** | **พื้นที่เป้าหมาย/ กลุ่มเป้าหมาย** | **ความคาดหวังและ แนวโนมอนาคต** | |
| **๑. ด้านทรัพยากรมนุษย์และสังคม** | ๑) มีการระบาดของโรคอุบัติใหม่ โรคระบาด โรคติดต่อ | - ด้านสาธารณสุข | - ในเขต อบต. | ในพื้นที่ไม่มีการระบาดของโรคอุบัติใหม่ โรคระบาด โรคติดต่อ | |
| ๒) ประชาชนในพื้นที่ป่วยเป็นโรคเรื้อรังแนวโน้มที่เพิ่มขึ้น เช่น เบาหวาน ความดัน |  | - ประชาชนกลุ่มเสี่ยงและผู้ป่วย |  | |
| ๓) ปริมาณขยะและน้ำเสียเพิ่มมากขึ้น |  | - ในเขต อบต. | - ปริมาณขยะและน้ำเสียถูกกำจัดให้หมดด้วยวิธีการที่ถูกต้อง | |
| ๔) ประชาชนบริโภคอาหารที่ปลอดภัย |  | - ประชาชนในเขตอบต. | - ประชาชนทราบและสามารถเลือกบริโภคอาหารที่ปลอดภัยได้ถูกต้อง | |
| ๕) ประชาชนในพื้นที่บางรายมีที่อยู่อาศัยไม่มั่นคงแข็งแรง | - ที่อยู่อาศัย | - ประชาชนในพื้นที่ที่ได้รับความเดือนร้อน  เรื่องที่อยู่อาศัย | - ประชาชนในพื้นที่ได้รับความช่วยเหลือ ซ่อมแซมที่อยู่อาศัยให้มั่งคงแข็งแรง | |
| ๖) มีการขยายตัวของประชากรเพิ่มมากขึ้นทำให้เกิดการขยายตัวของอาคารบ้านเรือนทำให้เกิดเป็นชุมชนแออัด | - ประชากร | - พื้นที่ในเขต อบต. | - ควบคุมการก่อสร้างอาคารบ้านเรือนการพิจารณาออกใบอนุญาตเพื่อไม่เกิดปัญหาจากการก่อสร้างอาคาร | |
| ๗) ประชาชนบางครัวเรือนบริโภค-บริโภคน้ำที่ยังไม่สะอาดและมีสิ่งเจือปน เช่น จากน้ำฝน น้ำที่ไม่ได้คุณภาพ มีตะกอน | - การอุปโภค-บริโภค | - ประชาชนในเขตอบต. | - ประชาชนบริโภคน้ำที่สะอาดถูกสุขลักษณะ | |
| **๒. ด้านเศรษฐกิจชุมชนและการแก้ไขปัญหาความยากจน** | ๑) ประชาชนไม่มีการวางแผนในการดำเนินงาน | - การวางแผน | - ประชาชนในเขต อบต. | - ประชาชนสามารถวางแผนการดำเนินงานได้เอง | |
| ๒) ขาดแหล่งเงินลงทุนในการทำกิจการและประกอบอาชีพ |  | - ประชาชนในเขต  อบต. | - มีแหล่งเงินทุนในการทำกิจการและประกอบอาชีพ | |
| ๓) ประชาชนขาดสถานที่จำหน่ายสินค้า | - การพาณิชยกรรม | - ร้านค้าแผลงลอย | - ร้านค้าแผงลอยมีสถานที่ในการขายจำหน่ายสินค้า | |
| ๔) ผลผลิตทางการเกษตรราคาตกต่ำระยะทางในการขนส่งผลผลิตไกลจากแหล่งรับซื้อ |  | - เกษตรกรในพื้นที่ | - ผลผลิตมีราคาสูงขึ้น | |
| ๕) ค่าแรงต่ำค่าครองชีพสูงขาดแคลนการจ้างงาน |  | - ผู้ประกอบอาชีพรับจ้าง | - ค่าแรงสูงขึ้นเหมาะสมกับค่าครองชีพ มีการจ้างงานมากขึ้น | |
| ๖) ครัวเรือนมีรายได้เฉลี่ยต่อปี ต่ำกว่า ๓๐,๐๐๐ บาท จำนวน ๙ ครัวเรือน |  | - ประชาชนที่มีรายได้ต่ำกว่าเกณฑ์มาตรฐาน | - ไม่มีครัวที่ตกเกณฑ์มาตรฐานรายได้ | |
| **3.ด้านธรรมชาติและสิ่งแวดล้อม** | 1) เป็นพื้นที่ที่มีดินเค็มและน้ำใต้ดินเป็นน้ำเค็มหรือมีรสกร่อย ไม่สามารถใช้ในการเกษตรและอุปโภค-บริโภคได้ | - ดินและน้ำใต้ดิน  - สิ่งแวดล้อม | - พื้นที่ในเขต อบต. | - ปัญหาเรื่องดินเค็มลดลง จัดหาแหล่งน้ำจากแหล่งอื่นเพิ่มมากขึ้น | |
| 2) มีปัญหาเรื่องขยะและสัตว์เลี้ยงเพิ่มมากขึ้นส่งกลิ่นเหม็นรำคาญ |  | - ผู้ประกอบการและชุมชนในเขตพื้นที่ อบต. | - ปัญหาขยะและสัตว์เลี้ยงลดลง ประชาชนสามารถกำจัดขยะและมูลสัตว์ได้โดยไม่ส่งผลกระทบต่อชุมชน | |
| **4. ด้านบริหารกิจการบ้านเมืองที่ดี** | 1) ผู้ส่งเสริมให้ประชาชนเข้าใจในการปกครองระบอบประชาธิปไตยอันมี  พระมหากษัตริย์เป็นประมุข |  | - ประชาชนในเขต อบต. | - ส่งเสริมให้ประชาชนเข้าใจในการปกครองระบอบประชาธิปไตย  อันมีพระมหากษัตริย์เป็นประมุข | |
| 2) ปรับปรุงภูมิทัศน์ในเขตองค์การบริหารส่วนตำบล ให้เป็นชุมชนน่าอยู่น่าอาศัย |  | - ประชาชนในเขต อบต. | |  |
| **5. ด้านโครงสร้างพื้นฐาน** | ๑) ขาดแคลนแหล่งน้ำในการเกษตรและน้ำประปาสำหรับอุปโภค-บริโภคยังไม่พอเพียงและยังไม่ได้มาตรฐาน | - แหล่งน้ำและน้ำประปาในการอุปโภค-บริโภค | - ในเขต อบต. | | - ประชาชนมีแหล่งน้ำและมีน้ำประปาใช้อย่างพอเพียงมีคุณภาพตามมาตรฐานมากขึ้น |
| ๒) ไฟฟ้าส่องสว่างทางและที่สาธารณะยังไม่สามารถดำเนินการครอบคลุมพื้นที่ได้ทั้งหมด | - ไฟฟ้า | - ทางและที่สาธารณะในเขต อบต. | | - ทางและที่สาธารณะมีแสงสว่างเพียงพอประชาชนได้รับความสะดวกในการสัญจรไปมาและป้องกันการเกิดอาชญากรรมได้ |
| ๓) หมู่บ้ายขยายมากขึ้นระบบระบายน้ำยังไม่เพียงพอ | - ราง/ท่อระบายน้ำ | - พื้นที่ใน อบต. | | - มีรางระบายน้ำสามารถระบายน้ำได้สะดวก ไม่อุดตัน ไม่ส่งกลิ่นเหม็นก่อความรำคาญ |
| ๔) ถนนในตำบล ยังเป็นถนนดิน ถนนลูกรัง และเป็นหลุมเป็นบ่อ | - ถนน | - ทางและที่สาธารณะในเขต อบต. | | - มีถนนให้ประชาชนได้สัญจรไปมาสะดวก |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***